B'mod mill-iżjed "storiku" llum, il-PL u l-PN se jieħdu sehem flimkien, f'dimostrazzjoni li qed titlob għall-ġustizzja fil-każ tal-qtil barbaru ta' Daphne Caruana Galizia.

Illum il-PN, il-PL, il-PD u l-AD se jingħaqdu f'dimostrazzjoni li se tibda fl-4:00pm, il-Belt Valletta.

Fid-dimostrazzjoni mistennija eluf kbar ta' nies.

Daphne llum irnexxielha tgħaqqad ukoll il-paġni ta' quddiem tal-gazzetti kollha li ħarġu dalgħod

DAPHNE TGĦAQQAD LILL-PN U LILL-PL FLIMKIEN


current affairs, entertainment, television

Il-ktieb tal-awtriċi Maltija Natalie G. Owens jagħmilha mal-

Aħna tkellimna ma' Natalie li tgħidilna kif il-ktieb

, li jagħmel parti mis-sett ta' kotba

, ġie fid-89 post.

Natalie ilha tikteb minn meta kellha 15-il sena u minn meta kienet żgħira kienet xtaqet li taqbad din il-karriera.

"Meta kont żgħira bdejt nikteb il-poeżiji, anke bil-Malti.

Wara xi ftit żmien ġejt it-tieni u ngħatajt premju għall-poeżija mill-Għaqda Letterarja Maltija.

Dejjem xtaqt nidħol fil-kitba imma qatt ma ħsibt li jista' jkun hemm xi qligħ mill-kitba jew li jista' jkollha karriera.

Mort l-Università, ġibt id-

, iżda fl-istess waqt kont nikteb fil-

u kont nikteb fuq affarijiet differenti minn Filosofija sal-moda."

Natalie tiddeċiedi li ssiefer l-Amerika.

Hemmhekk tiltaqa' mar-raġel u tibda twettaq il-ħolma tagħha.

"Fl-1998 sifirt l-Amerka, iltqajt mar-raġel u bdejt naħdem fil-kamp legali.

Iżda l-kumpanija li kont naħdem magħha bdiet tkeċċi n-nies minħabba li l-ekonomija bdiet tmur għall-agħar.

Sadanittant ir-raġel kien dejjem jarani nikteb u qalli biex nibda nikteb la kont qed nistenna xogħol ieħor."

U Natalie tibda teditja l-kotba.

"Kien hemm xi nies li bdew isaqsuni neditja x-xogħol tagħhom.

Bdejt nagħmilha u r-raġel qalli għaliex ma tkomplix fuq din il-linja.

Bdejt nagħmel dan ix-xogħol u bdejt nippubblika xi xogħol ma' kumpanija żgħira, li llum ma għadhiex teżisti.

Imbagħad fl-2009 ġejt Malta, bdejt nikteb l-ewwel rumanz tiegħi sakemm imbagħad ġiet l-opportunità li nikteb għal serje."

Natalie tispiċċa tikteb kiteb li jispiċċa

"Kont iltqajt ma' xi ħbieb li kienu qed jiktbu f'din is-serje u persuna minnhom ħajritni biex nikteb.

Kellimt lil koawtriċi tiegħi, Zee Monodee, li ilna niktbu flimkien għal dawn l-aħħar sitt snin, u ħriġna l-ktieb

, li huwa dwar id-draguni."

U dan il-ktieb li jagħmel parti mis-sett

jagħmilha mal-

"Wara li konna ilna nistennew u niċċekkjaw, ħarġet il-lista u rajna li għamilnieha mal-aqwa kotba.

Fraħt ħafna għax hija ħaġa li dejjem kienet il-ħolma tiegħi u issa nixtieq il nibni fuqha."

Natalie tgħidilna wkoll li bħalissa qed taħdem fuq serje oħra.

Maltija tagħmilha mal-bestsellers tal-Istati Uniti


L-istudenti ta' Mater Boni Consilii St Joseph ta' Raħal Ġdid kellhom l-opportunità li jistaqsu u jitgħallmu mill-astronawta Amerikan Daniel Tani.

Bħalissa f'din l-iskola għaddej proġett fejn l-istudenti flimkien mal-għalliema tagħhom għaddejjin bi proġett fejn ix-xjenza, it-teknoloġija u l-arti qed jingħaqdu flimkien b'mod kreattiv biex it-tfal jitgħallmu u jifhmu ix-xjenza u l-ispazju b'mod aħjar u aktar prattiku.

Bħala parti mill-inizjattiva tal-Arts Council Malta, l-istudenti u l-għalliema tal-iskola, flimkien ma' Dr Patrick Camilleri, li hu konsulent u lettur fil-Fakultà tal-Edukazzjoni fl-Università ta' Malta, u Dr Kenneth Vella, il-kap tal-iskola, kellhom iċ-ċans li jitkellmu mal-astronawta Amerikan Daniel Tani.

Dan l-awstronawta tela' fl-ispazju 4 darbiet u għamel żmien twil fl-Istazzjon Spazjali Internazzjonali.

It-tfal kellhom l-opportunità li jitgħallmu direttament mingħand l-astronawta fejn setgħu wkoll isaqsu l-mistoqsijiet huma stess!

Il-kap tal-iskola, Dr Vella, esprima l-apprezzament tiegħu lejn l-Arts Council Malta għall-appoġġ finanzjarju, lejn it-tfal u l-għalliema Francesca Camilleri u Sara Schembri għad-dedikazzjoni tagħhom, lejn Dr Camilleri għall-konsulenza u l-pariri professjonali tiegħu, l-ambaxxata Amerikana u dawk kollha involuti fl-organizzazjoni ta' din l-inizjattiva speċjali.

Huwa rringrazzja wkoll lill-astronawta nnifsu Daniel Tani, lill-Gvern Amerikan u lill-uffiċjali għolja fl-ambaxxata Amerikana speċjalment lis-Sinjura Joanna Zingariello, lis-Sinjura Susan Ross PAO u s-Sur Mark Schapiro.

Fi tmiem l-attività, is-Sinjura Ross għamlet donazzjoni ta' kotba u riżorsi mogħtija mill-Gvern Amerikan lill-iskola Maltija u kkonfermat li fil-futur l-iskola u l-ambaxxata se jkomplu jikkollaboraw f'attivitajiet oħra edukattivi.

Hi ferħet ukoll lill-iskola u lill-istudenti għax fi kliemha din kienet l-ewwel darba li bħala ambaxxata organizzaw konferenza bħal din ma' astronawta Amerikan.

Dawn it-tfal tgħallmu minn dan ir-raġel li tela' fl-ispazju 4 darbiet


Dan huwa l-ewwel grupp wara l-mewt ta' Dun Ġorġ li se jkompli l-ħidma tiegħu fl-Etjopja.

Aħna tkellimna ma' George Sultana, li jumejn oħra flimken ma' 15-il persuna oħra se jitla' għall-missjoni.

"Ftit qabel ma ħalliena, jiena u Dun Ġorġ ippjanajna li mmoru l-Etjopja għall-missjoni.

Jiena kont wegħidtu li sakemm nibqa' b'saħħti u ħaj, nibqa' ngħaqqad il-gruppi biex il-Moviment jibqa' għaddej.

Minħabba li jiena naħdem ma' kumpanija tal-bini u tal-kostruzzjoni, għaqqadt grupp ta' 16.

7 minna se jitilgħu jibnu kċina f'raħal ġo foresta, u l-kumplament, bil-flus li ġbarna, se nipprovdu l-ikel u ndewwu lin-nies u lit-tfal ta' dawk l-irħula."

George kien jaħdem mill-qrib ma' Dun Ġorġ u jirrakkontalna x'kienet tfisser it-telfa tiegħu.

"Bdejt naħdem miegħu fl-2014.

Minn dejjem xtaqt li mmur l-missjoni u peress li minn Għawdex, kont iltqajt miegħu u wrejt ix-xewqa li mmur.

Qalli biex ngħaqqad grupp ta' ħbieb u tmienja minna tlajna għall-ewwel darba l-Etjopja.

Minn hemm 'il quddiem bdejt naħdem mill-qrib miegħu u erġajt għaqqadt grupp ieħor fl-2016."

"Kienet kiefra li tlifnieh lil Dun Ġorġ.

Kien kollox.

Dun Ġorġ kien jaħdem 24 siegħa kuljum għall-missjoni.

Kien ifisser ħafna għalina, imma kien ifisser ħafna għal dawk il-villaġġi u l-ibliet li kien jieħu ħsieb hu fil-Kenja, l-Etjopja u l-Brażil.

Niftakar li l-ewwel darba li mort rajt faqar kbir.

Imbagħad bdejt nara knisja, sptar jew skola sabiħa, u bdew jgħiduli li dawn bniehom Dun Ġorġ."

"Aħna se nkunu l-ewwel grupp wara l-mewt ta' Dun Ġorġ li se nkomplu bil-ħidma tiegħu.

Aħna nemmnu li Dun Ġorġ se jkun ferħan li nuru li l-Moviment għadu ħaj permezz tagħna," itemm jgħidilna George.

16-il persuna se jkomplu l-Missjoni ta' Dun Ġorġ Grima jumejn oħra


Dawn is-700 żagħżugħ/a għamlu jumejn flimkien.

Ftit iktar minn ġimgħa ilu, sar l-ewwel festival għaż-żgħażagħ 'Encounter' li fih ż-żgħażagħ iltaqgħu ma' żgħażagħ oħra.

Permezz tal-esperjenzi tagħhom għarfu s-sbuħija u l-kobor ta' Alla, u ċċelebraw il-ħajja u l-fidi.

Dan filwaqt li ltaqgħu ma' realitajiet differenti rrappreżentati minn għadd ta' gruppi u għaqdiet fil-Knisja.

L-Arċisqof Charles J. Scicluna ltaqa' maż-żgħażagħ u ċċelebra quddiesa matul il-jumejn tal-festival.

L-attività ġiet organizzata mill-Kumissjoni tal-Knisja għaż-żgħażagħ.

Ritratti: Kurja/knisja.org/ritratti

Araw x'għamlu dawn is-700 żagħżugħ/a f'Ta' Qali


Emanuel Camilleri huwa l-missier li kien akkużat li abbuża sesswalment minn bintu.

L-istorja li nqalgħet fuqu kienet gidba, u wara taqtiegħa sħiħa fil-qrati Maltin, dil-ġimgħa tneħħa mir-reġistru tal-pedofeli.

Xarabank kien hemm ma' Emanuel mill-bidu nett tal-każ, u eżatt malli tneħħa mir-reġistru, aħna erġajna konna hemm miegħu.

Dak il-ħin qalilna li jħossu bniedem li reġa' twieled mill-ġdid.

Fl-2002, Emanuel kien akkużat li abbuża sesswalment minn bintu.

Emanuel kien sostna li din kienet gidba u kien ġie l-uffiċċju ta' Xarabank biex jiltaqa' ma' Peppi Azzopardi.

Peppi emmnu u kien għamillu intervista.

Emanuel kien weħel sena ħabs imma kienet it-tifla tiegħu stess li qalet li missierha qatt ma messha jew abbużaha, u li kienet ivvintat kollox għax kienet imġiegħla.

Wara din ix-xhieda, Emanuel inħeles mill-ħabs iżda ismu, sat-Tnejn li għadda, kien għadu jidher fuq ir-reġistru tal-pedofeli.

Xarabank ilu jsegwi dan il-każ sa mill-bidu nett u dan huwa biss sommarju ta' dak li ġara.

Ħa nfakkrukom l-istorja tiegħu.

Illum Emanuel iħossu bniedem differenti.

"Inħossni qisni bniedem li erġajt twelidt mill-ġdid.

Qed inħoss piż qawwi merfugħ minn fuqi.

Bħal bniedem li kien qiegħed ġo gaġġa kontra l-volontà tiegħu u reġgħet infetħet," jistqarr Emanuel.

Ftit sigħat wara li jitneħħa isem Emanuel minn fuq ir-reġistru tal-pedofeli, Desire tirringrazzja lil Luke, iben Emanuel, li ġo nofs din l-istorja kollha tilef ħajtu bil-kanċer.

"Luke kien magħna l-ħin kollu.

Fl-2010, Luke kien dejjem jittama li jibqa' ħaj u jara din is-sħaba sewda fuq il-ħajja tagħna titwarrab u jkollna r-raġġi tax-xemx.

Minn dejjem kien jitlobha.

Kien qiegħed hemmhekk matulha kollha," qalilna Emanuel.

"Kienet waħda mill-ħolmiet tiegħu li jarani illiberat.

Però waħda mill-ħolmiet tiegħu kienet diġà saret realtà, dik li jkolli l-kura u l-kustodja kompletament tiegħu, u din kienet saret qabel ma miet.

Sfortunatament it-tieni ħolma, li jkolli ismi nadif, kellu jaraha minn hemm fuq," ikompli Emanuel.

Issa Emanuel jista' jsiefer.

"Aħna bħala familja qatt ma morna vaganza flimkien, ħlief sa Għawdex u l-iktar ħaġa li tħossok rebbieħ fuq dak il-fatt li inti qisek għandek katina ma' saqajk.

Tħossok li qisek qed tiġi kmandat, avolja taf li ma għamilt xejn.

Issa l-katina nfetħet taret u qed inħossni għasfur b'gaġġa miftuħa."

Emanuel iħossu bniedem kompletament ġdid.

"Qabel kont naħbi l-uġigħ b'daħka imma llum il-ġurnata d-daħka hija sinċiera bil-ferħ.

Naħseb dik waħda mill-iktar affarijiet differenti minn Emanuel ilbieraħ għal Emanuel tal-lum," jispjegalna.

Xarabank għal Emanuel ifisser ħafna.

"Meta ħaddieħor ma tanix widen u ma emminx, avolja bil-provi kollha, u litteralment fetaħli l-bieb u tefgħani 'l barra, Xarabank kien dik l-ispalla, apparti l-familja tiegħi, u llum Xarabank ġie l-

tiegħi.

Dejjem kien hemmhekk, tana s-sapport anke b'dik id-daqsxejn telefonata, dejjem lesti biex jisimgħuk.

Kemm-il persuna għamlitha dik f'dan iż-żmien?" jgħidlna Emanuel.

"Nirringrazzja lill-poplu Malti u Għawdxi tas-sapport li tani tul dan iż-żmien.

Ma stennejtx dan is-sapport u llum il-ġurnata naf kemm hu poplu magħqud u naf li fejn tidħol inġustizzja, il-poplu jaf jagħraf," itemm jgħidilna Emanuel.

ġ

ġ: Andrew Borg Carbott

BIL-FILMAT: "Inħossni bniedem li twelidt mill-ġdid" - Emanuel Camilleri


Tliet snin ilu Peppi Azzopardi tela' Pariġi biex jiltaqa' mal-Voca People.

Ftit qabel ma bdiet il-

tagħhom f'Bobino Theatre, Peppi jispjega għaliex jaffaxxinawh.

"Ma nkunx nista' nifhem kif jirnexxilhom b'leħinhom biss jagħmlu orkestra."

Kont taf għaliex jilbsu l-abjad?

"Niżlu fid-dinja għax kienu kkraxxjaw bl-i

u hawnhekk qed jagħmlu l-kanzunetti għaliex bihom iġibu l-enerġija," jispjegalna Peppi.

U dawn kif saru popolari?

"Skoprew lill-Voca People minn fuq il-You Tube b'filmati li marru

Kulħadd kien baqa' mmeraviljat kif dawn jirnexxilhom jagħmlu l-ħoss ta' pjanu, ta' trumbetta, ta' kitarra u ta' vjolin b'leħenhom."

Kienu għamlulna wkoll id-diska ta' Xarabank.

Arawha f'dan il-filmat ta' hawn taħt:

BIL-FILMAT: Meta Peppi ltaqa' ma' dawn


Il-Pulizija arrestat raġel li spara xi tiri wara li allegatament kellu argument f'Ħal Għaxaq.

Il-każ seħħ għall-ħabta tas-13.30pm meta l-Pulizija u membri mir-Rapid Intervention Unit issejħu għall-assistenza fi Triq Santa Marija.

Il-Pulizija qaltilna li allegatament kien hemm argument u x'aktarx intużat arma tan-nar.

Fortunatament ħa

dd ma weġġa'.

Iktar dettalji fil-ħin li ġej.

Jispara waqt argument f'Ħal Għaxaq


Din Abigail Pace.

Għandha 21 sena.

Sentejn ilu mardet bil-kanċer.

Waqt l-uġigħ insapportabbli li kienet għaddejja minnu, Puttinu jgħinha b'kelma ta' kuraġġ.

Ħasset il-ħtieġa li tagħti xi ħaġa lura u tibda tagħmel il-kartolini.

Aħna tkellimna ma' Abigail li tgħidilna kif fl-2016 mardet bil-kanċer.

"F'Novembru ta' dik is-sena ġejt

Kelli boċċa fuq għonqi fuq in-naħa tal-lemin.

Għall-ewwel ħasbu li għandi

Għamilt xahar immur għat-testijiet.

Però mbagħad telgħetli boċċa n-naħa l-oħra u ddeċidew li jagħmluli l-operazzjoni biex ineħħuli l-

li kienet intefħet.

Mit-testijiet ta' qabel l-operazzjoni indunaw li kien kanċer."

Abigail tieqaf mill-iskola, tibda l-kimoterapija u tibda tpinġi.

"Bdejt nieħu l-kimoterapija u għamilt l-ewwel sitt xhur id-dar.

Kelli ħafna ħin id-dar għax waqaft mill-iskola biex niffoka fuq saħħti.

Xtaqt insib xi ħaġa x'nagħmel biex ninsa l-uġigħ li kont għaddejja minnu.

Minn dejjem kelli interess fit-tpenġija iżda kont inħalli dak li penġejt hemm.

Ma kontx insib sodisfazzjon nara l-karta, ma nafx x'se nagħmel biha u nħares lejha biss."

Tiltaqa' ma' Rennie ta' Puttinu Cares u trodd lura l-għajnuna li kien jagħtiha, bit-tpenġija tagħha.

"Kien ikolli ġimgħat fejn kont nieħu l-kimoterpaija u kont inkun fir-Rainbow Ward, is-sala li fiha jkun hemm parti mit-tim ta' Puttinu Cares.

Darba minnhom ġie Rennie u bdejna nitkellmu kif twaqqaf Puttinu, u tani kuraġġ kbir bil-mod pożittiv li jħares lejn il-ħajja."

"Id-dedikazzjoni li rajt fih kien li ispirani biex nibda xi ħaġa.

Xtaqt li nagħmel xi ħaġa li tgħinni nirkupra, tkun forma ta' arti għax għalija hija terapija u fl-istess ħin nagħmel xi ħaġa biex ngħin lil ħaddieħor, speċifikament lil Puttinu.

Ġietni l-idea li nagħmel il-kartolini li wieħed jista' jagħtiha lil xi ħadd u fl-istess ħin jifraħ xi ħaddieħor biha."

"L-għan tiegħi mhux biex niftaħar jew nuri x'kapaċitajiet li għandi iżda li forsi nferraħ lil dawk li għaddejjin minn sitwazzjonijiet simili.

Hemm tama li toħroġ xi ħaġa pożittiva minn esperjenza negattiva," ittemm tgħidilna Abigail.

Wara 6 xhur għaddejja bil-kimoterapija, illum Abigail reġgħet qed tkompli bl-istudji tagħha.

Qiegħda fit-tielet sena tagħha bħala studenta tal-Mediċina.

U għadha tkompli tagħmel il-kartolini li kull waħda li tbigħ, parti mill-qligħ qed imur għal Puttinu Cares.

Taħseb f'Puttinu Cares waqt li kienet marida bil-kanċer


Wara l-inċident taż-Żurrieq, kien hemm appell kbir biex min jista' jagħti d-demm.

Kien hemm ħafna rġiel

li bdew jgħidu li għandhom l-istess tip ta' demm imma ma jistgħux imorru għax huma

Irġiel

ħa jibqgħu ma jistgħux jagħtu demm?

Id-Deputat Prim Ministru Dr Chris Fearne ma' Xarabank jistqarr li se jkunu jistgħu jagħtu demm.

"Is-sistema ta' għalfejn ma jistgħux sal-lum kienet li l-bank tad-demm jgħid li hemm ċerti kategoriji ta' nies li ma jistgħux

jagħtu demm

minħabba li jistgħu jkunu assoċjati mar-riskju akbar ta' problema għal min jieħu d-demm."

B'apparat ġdid, se jsiru iżjed testijiet fini fuq id-demm ta' kulħadd.

"Issa l-irġiel

li għandhom relazzjoni sesswali ma' rġiel oħra, statistikament u sfortunatament juri li għandhom riskju akbar ta' ċertu kundizzjonijiet li jistgħu jgħaddu minn ġod-demm.

Allura issa aħna ħriġna

li ilu jinkiteb għal dawn l-aħħar xhur, biex nixtru apparat ġdid fejn inkunu nistgħu nagħmlu iktar testijiet fini fuq id-demm ta' kulħadd, mhux tal-

biss u allura ċerti kategoriji li ma setgħux jagħtu, ħa jkunu jistgħu jibdew jagħtu, fosthom irġiel li jkollhom relazzjoni ma' rġiel oħra."

Itemm jgħidilna: "Ladarba jgħaddi t-

, jidħol l-apparat u jkun hemm it-taħriġ tal-

, ikunu għaddew ftit xhur, il-persuni

mhux se jibqgħu ma' dawk il-persuni li s'issa ma jistgħux jagħtu demm."

Ritrat tax-xellug: T

Ritratt tal-lemin:

ESKLUSSIVA: Chris Fearne jwieġeb dwar jekk il-gays hux se jkunu jistgħu jagħtu demm


Daphne Caruana Galizia bagħtet żewġ messaġi lill-Avukat tagħha li jistgħu jgħinu fl-investigazzjoni tal-qtil.

F'Xarabank, l-Avukat Roberto Montalto spjega li Daphne Caruana Galizia kienet ilha tibgħatlu biex tiltaqa' miegħu iżda minħabba li kien fil-Qorti ma setax ikellimha.

Qal li kienet differenti mis-soltu għax qaltlu li qiegħda l-Belt u li se tibqa' tistennieh.

Żied jgħid li din ma kinitx tagħmilha meta kienet tfittxu għal parir u ma kinitx tippersisti jekk ma kienx jista' jirrispondiha.

Stqarr li ma jistax jgħid jekk it-talba biex jiltaqgħu hijiex marbuta mal-qtil.

Filwaqt li ma zvelax il-messaġġi, temm billi qal li l-messaġġi tahom lill-Pulizija.

Daphne Caruana Galizia tibgħat messaġġ lill-Avukat tagħha jiem qabel ma nqatlet


Iva, Corazón u Neville qed joħorġu flimkien u flimkien ħarġu wkoll il-kanzunetta Perfect.

Il-ġimgħa l-oħra Corazón u Neville ħarġu l-cover-version ta' 'Perfect' ta' Ed Sheeran.

Xħin smajnieha bqajna impressjonati bil-chemistry perfetta li hemm bejn il-vuċijiet tagħhom.

Però din il-chemistry innutajnieha wkoll bejniethom.

U bdejna nistaqsu, kif qed ikantaw kanzunetta daqshekk romantika flimkien?

Jaqaw qed joħorġu flimkien?

Il-kurżità għelbitna u ċempilnielhom.

Jiltaqgħu flimkien l-ewwel darba fil-programm li kienet tippreżenta Corazón.

"Iltqajna meta Neville kien ġie fil-programm Twelve to 3.

Dak iż-żmien konna organizzajna ikla għall-mistednin.

Hemmhekk sirna nafu lil xulxin u mbagħad maż-żmien bdejna noħorġu flimkien," tgħidilna Corazón.

Ftit jiem ilu, Corazón u Neville ħarġu l-kanzunetta

"Bħalissa qed naħdmu fuq xi kanzunetti oriġinali u għedna ħa nipprovaw din il-kanzunetta biex naraw x'rispons ikollna u nara jekk il-vuċijiet tagħna jmorrux flimkien.

Allura għamilna din il-kanzunetta bħala antiċipazzjoni għal kanzunetta ġdida oriġinali li qed naħdmu fuqha bħalissa," tistqarr Corazón.

"Għażilnieha għax hija l-iktar kanzunetta li nkantaw fit-tiġijiet, it-tnejn li aħna nafuha u bħalissa hija popolari wkoll," tgħidilna Corazón.

"Bħala kliem, il-fatt li qegħdin flimkien jagħmlu iktar sens," żied jgħidilna Neville.

Ma setax jonqos li staqsejniehom biex jgħaddu messaġġ lil xulxin.

Corazón tgħidilna: "Neville inti persuna speċjali ħafna għalija għaliex sibt dak kollu li kont qed infittex; kumpanija, lealtà, sapport u persuna intelliġenti li tifhimni."

U Neville?

"Corazón hija l-iktar persuna importanti f'ħajti.

Hija l-estensjoni tiegħi.

Grazzi talli qed iġġibli ħajti ħafna isbaħ, li qed tagħtini kuraġġ u sapport.

Kull ħaġa li bħalissa għandi bżonn, insibha fiha.

Grazzi u nħobbok."

BIL-FILMAT: Neville u Corazón qed joħorġu flimkien?


Denilson Briffa ta' 19-il sena tilef ħajtu l-Ħamis li għadda wara li kellu inċident bil-mutur.

Bosta kienu dawk li nħasdu bil-mewta traġika ta' dan il-ġuvni, fosthom sħabu tat-tim tal-futbol, Tarxien AFC, li s-Sibt li għadda refgħu t-tazza wara li ġew fit-tieni post fi swan league amateur.

Ritratt: Il-kowċ Yalcin Sammut

Aħna tkellimna mal-kowċ ta' Tarxien AFC, Yalcin Sammut, li b'niket stqarr magħna li kieku s-Sibt li għadda Denilson refa' t-tazza flimkien mal-bqija tat-tim.

"Is-Sibt li għadda ġejna mogħtija t-tazza għat-tieni post minn disa' timijiet, u ħadna din it-tazza b'emozzjoni li diffiċli biex nispjegaha."

"Min-naħa konna onorati għaliex ħdimna fuq li ħidmna, imma min-naħa l-oħra kellna qalbna maqsuma għaliex nafu li Denilson kellu jkun magħna, kif dejjem kien.

Il-Ġimgħa kif smajna bl-aħbar ksaħna għaliex kien wieħed mill-iżgħar plejers fostna u żgur li ħadd ma stenna din diżgrazzja."

Ritratt: It-tim ta' Tarxien AFC

Lil Denilson kienu jsejħulu l-Brażiljan tat-tim.

"Kien wieħed mill-plejers ewlenin fis-suċċess li ksibna.

Kien attakkant ħafif li ħadem ferm għat-tim u dejjem kien jagħti qalbu, għalhekk kien plejer imfittex.

Konna nsejħulu l-Brażiljan tat-tim għax kellu tattika tal-ġenn.

Mhux biss kien parti mit-tim, imma kien ħabib b'karattru liema bħalu."

Ritratt: Uħud mill-plejer ta' Tarxien AFC

Illum Denilson ingħata l-aħħar tislima.

"Kieku s-Sibt li għadda għolla t-tazza magħna"


L-Avukat Dr Franco Debono jgħid li bl-aħħar telefonata li kellu ma' Daphne Caruana Galizia, spiċċaw bit-tajjeb.

Daphne Caruana Galizia kkritikatu ħafna drabi, però Franco Debono jgħidilna li bl-aħħar telefonata spiċċaw bit-tajjeb.

"Oriġinarjament, ġieli kitbet kummenti pożittivi fuqi imma mbagħad meta ħadt ċerti pożizzjonijiet, ikkritikatni u ġieli kienet ħarxa u inġusta fil-konfront tiegħi.

Però ironikament l-aħħar telefonata li kelli ma' Daphne kienet xi xahar u nofs ilu.

Kumbinazzjoni, kif kien jaf kulħadd, kellna pożizzjonijiet simili fl-

tal-Kap tal-Partit Nazzjonalista u kienet ċemplitli, niftakar kont Amsterdam, biex tistaqsini jekk nistax nagħtiha xi informazzjoni," jgħidilna Franco Debono.

Iżid jgħid, "It-telefonata żviluppat u bdejna nitkellmu fuq il-vloggs li kont qed nagħmel jien, u bdejna nitkellmu kif dawn jilħqu ċerti udjenza.

Imbagħad għedtilha, 'Isma' Daphne la ċempilt u qed nitkellmu, inti tgħid ċerti affarijiet li taf li mhumiex veri u taf li tgħidhom biex iddejjaqni...'

Qaltli, 'Għandek raġun.

Ħa nieqaf.'

U din għadha qed tidwi ġo widnejja u din żammitha għax minn dakinhar 'l hemm ma reġgħetx kitbet darb'oħra fuq affarijiet li għedtilha li ma kinux veru u li jdejquni.

Allura filwaqt li tista' tgħid li kitbet diversi affarijiet mhux pjaċevoli fil-konfront tiegħi, spiċċajna bit-tajjeb," jistqarr Franco Debono.

Jgħidilna li huwa minn dejjem emmen fil-libertà tal-espressjoni, anke meta kienet tattakkah.

"Faċli tgħid li temmen fil-libertà tal-espressjoni, imma turi veru kemm temmen fiha meta inti stess tkun taħt attakk.

Jiena meta kont taħt attakk taf x'għamilt?

Ippreżentajt mozzjoni fil-Parlament biex jitneħħew il-libelli kriminali.

Madankollu, il-libertà tal-espressjoni mhijiex assoluta, hemm il-limitazzjonijiet ukoll għal-libertà tal-espressjoni, ma tistax taqbad tgħid li trid u tgħid fuq kulħadd," jgħidilna Franco Debono.

Franco Debono jirrakkonta kif kien ħabib tiegħu li bagħatlu fuq Facebook dwar l-aħbar.

"Bagħtli wieħed, ħabib tiegħu fuq Facebook.

Sadanittant l-aħbarijiet kienu għadhom deħli u qalli, 'Smajt fuq x'ġara lil Daphne?'

Għedtlu, 'Le ma smajtx.'

Dak il-ħin qalli, 'Ħarqulha l-karozza.'

U r-reazzjoni spontanja tiegħi kienet, 'Allaħares.

Nispera li le.'

Xħin sirt naf li nqatlet, kelli dispjaċir kbir għax mhumiex affarijiet li wieħed jieħu gost bihom.

Kien xokk, fis-sens, aħbar li tidħol dak il-ħin u taħsdek.

Dan, iżda, bl-ebda mod ma jista' b'xi mod jiġġustifika l-qtil ta' ġurnalist,"

jistqarr Franco Debono.

L-aħħar telefonata li Franco Debono kellu ma' Daphne Caruana Galizia


Keith Demicoli jiltaqa' ma' zijuh John li emigra lejn l-Awstralja wara 17-il sena, u jagħmillu intervista.

Fiż-żjara li Keith għamel lil zijuh, ma setax jonqosx li bħala

ġurnalist

jintervista lil zijuh.

Ħaġa interessanti f'John hija l-imħabba partikolari li għandu lejn familtu.

Din juriha b'kamra li għandu f'daru, li biddilha f'mużew tal-familja u li fiha ssib ritratt ta' kull membru tal-familja.

"Din il-kamra żammejtha apposta.

Meta xtrajna d-dar kienet kamra tas-sodda.

Però minħabba li għandi 3 t'ikmamar tas-sodda oħra, ddeċidejt li noqgħod ngħaddi ż-żmien f'din il-kamra u nagħmel ir-ritratti fl-inkwatri, u nwaħħalhom mal-ħajt."

John għandu 6 itfal, kollha miżżewġin, 14 tfal ta' tfal, u għandu 11 tfal ta' tfal ta' tfal.

Ma' kull ħajt tal-kamra, insibu ħafna u ħafna ritratti tal-familja.

Jispjega kif familtu tfisser ħafna għalih.

"Il-familja tfisser kollox għalija.

Ngħidlek il-verità nixtieq li mmut jien qabel kulħadd għax ma nistax noħodha l-mewt ta' xi ħadd mill-familja tiegħi.

Ngħid, 'Kellu bżonn Alla jieħu lili l-ewwel.'

Meta ngħid hekk, tal-familja jgħiduli, 'X'inti tgħid pa?'

Aħjar jieħu lili l-ewwel."

Imma kif spiċċa l-Awstralja?

"Niżel wieħed Malti lejn Malta, iltaqa' m'oħt l-mara u żżewwiġha.

Ħajjar lil ommha u lil missierha, tellagħhom l-Awstralja, u mbagħad tela' ħuha, u telgħet oħtha l-oħra.

Wara marti qaltli, 'Imxi ħa mmorru u għedtilha, 'U ħallini, fejn tridni mmur wara 6 snin il-Ġermanja.'

Tlajt imma wara 5 snin, bdejt niddejjaq, u 7 snin wara erġajna nżilna Malta, però erġajna sibna ruħna hawnhekk."

Minkejja li għaddew ħafna snin, John baqa' jħobb lil Malta.

"Malta ma ninsieha qatt.

Nixtieq naqta' saba', u nerġa' mmur.

Però minħabba li kelli operazzjoni żgħira fil-qalb, naqta' qalbi biex ninżel.

Però Malta l-ewwel u qabel kollox.

Ilni hawn ħafna u kważi lanqas drajt hawnhekk.

Malta għalija hija kollox.

Hemmhekk, għandi l-familja, in-neputijiet, il-kuġini, kollox għandi.

Nieħu gost ninżel narahom imma ma nistax.

Malti hija pajjiżi."

Meta Keith staqsa lil zijuh, liema kien l-isbaħ mument li żgur ma jinsieh qatt, jgħidilna li kien dakinhar li żżewweġ.

"L-isbaħ mument li żgur mhux ħa ninsieha qatt, huwa meta żżewwiġt.

Missieri kien strett fuqi, u mas-7 ridt inkun ġewwa.

Ta' 17-il sena għedt lil missieri li qed naħseb biex niżżewweġ u żżewwiġt meta kelli 18-il sena u 7 xhur."

Issa se jagħlqu 60 sena miżżewġin u jgħidilna x'inhu s-sigriet wara dawn is-snin kollha.

"Ir-relazzjoni tagħna kienet tajba ħafna.

Kellna ftit tax-xorti li ltqajna u li qbilna ma' xulxin.

Kellna 6 itfal.

Ninsabu kuntenti ħafna.

Niġġieldu wkoll u kultant ma naqblux imma mbagħad filgħaxija noqogħdu naraw it-televixin u jgħaddi kollox."

Ilbieraħ Keith spjegalna kif il-laqgħa maz-zijuh John kienet tfisser ħafna, u f'zijuh ra raġel li b'sagrifiċċju kbir u b'għafsa ta' qalb ħalla kollox warajh biex jagħti futur aħjar lil familtu.

BIL-FILMAT: Keith Demicoli jintervista lil zijuh li emigra lejn l-Awstralja


Isejħulu l-Bob Marley ta' Malta jew aħjar ta' Għawdex.

M'hemmx dubju għalfejn isibu hekk.

Ma' Marley jista' jkun li ġieli ltqajtu fil-pjazza tat-Tokk, ir-Rabat Għawdex.

Imma ma' Marley konna ltqajna miegħu

id-dar tiegħu fix-Xewkija.

Dar li Marley isejħilha razzett.

Marley jismu John Spiteri.

Jgħidilna li jgħix waħdu imma fil-verità jgħix ma' ħafna annimali li jżomm fir-razzett u fl-għelieqi.

John ta' 8 snin kellu jiddaħħal ġo orfanatorfju ġewwa Għawdex għax il-ġenituri tiegħu ma setgħux jieħdu ħsiebu.

Meta għalaq 18, għamel kuntatt ma' missieru fl-Ingilterra.

"Kif ħriġt mill-istitu, l-ewwel ħarġa tiegħi minn hemm kienet lejn l-Ingilterra."

Lura Għawdex.

Il-Marley jidħol għal Mr Malta u jiġi t-tieni.

John isir ukoll plejer tal-futbol u b'gowl tiegħu fl-aħħar minuti, it-tim ta' Xewkija Għawdex jirbaħ il-Kampjonat Għawdxi.

"Kellu jinqala'

u kelli nkun jien li nidħol b'veloċità, nagħti daqqa ta' ras perfettament ġol-kantuniera tal-lasta, u bil-ferħ, bdejt nara n-nies jaqbżu għal ġol-grawnd."

Imma dan il-ferħ għal John malajr jispiċċa.

"Mhux dejjem iġġibha kif trid inti l-ħajja.

Is-siwazzjonijiet dejjem jinbiddlu.

Illum tkun minn fuq u għada tista' tkun minn taħt.

U hemmhekk trid toqgħod attent għax il-bniedem jintilef f'mumenti hekk u jiddispjaċih."

John jispiċċa bla xogħol u bla flus.

Għal żmien twil jispiċċa ddisprat u jmur jisraq.

"Tant tiġi dahrek mal-ħajt illi tibda toħlom.

U f'daqqa waħda ħlomt li nagħmel

u l-azzjoni ġiet bil-kontra.

Flok ħadt il-flus, spiċċat 17-il xahar il-ħabs.

Minn hemm bdejt nitgħallem."

Il-mument ta' ferħ jerġa' jiksbu.

"L-aktar ħaġa li fraħt meta ħriġt mill-ħabs.

Meta l-imħallef qalli: 'Inti tista' tmur taqbad il-vapur t'Għawdex u dak il-ħin tirt bil-ferħ."

Il-libertà għal Marley tfisser kollox.

U qatt ma reġa' ssogra li jitlifha.

Illum tgħallem japprezza l-iktar affarijiet sempliċi.

"Għix il-ħajja.

Għix il-ġurnata.

Ħares lejn is-sema kemm hu sabiħ.

Ħares lejn il-baħar sabiħ li għandek kollu ħut, kollu ġmiel.

Ħares lejn it-tjur, lejn il-bhejjem," itemm jgħidilna Marley.

BIL-FILMAT: Dan hu l-Bob Marley ta' Għawdex


Frans Sant, li kien qed isuq ftit metri 'l bogħod minn Daphne Caruana Galizia, jgħid li kieku kien għaxar piedi aktar 'il fuq, il-karozza kienet tidħol ġo fih.

Frans jirrakkonta kif ra l-ewwel splużjoni.

"Kont ġej min-naħa tal-Mosta, tiela' t-telgħa tal-Bidnija.

Xħin wasalt kważi nofs din it-telgħa, nara karozza ġejja fl-oppost tiegħi.

Ma kinitx qed tinstaq b'veloċità qawwija.

Fi ħin minnhom din il-karozza li kienet naqra 'l bogħod minni mhux ħażin, xi 50 metru, splodiet, imma l-isplużjoni ma kinitx qawwija," jispjegalna Frans.

Frans jgħid li kien hemm żewġ splużjonijiet oħra.

"Kien hemm daħna bajda minn taħt u xi biċċiet mill-karozza.

Jiena kont ġa waqaft 'l isfel minnha għax indunajt li ġara xi ħaġa peress li rajt l-isplużjoni.

Tlieta/erba' sekondi wara saret it-tieni splużjoni u din kienet tremenda daqskemm kienet qawwija.

Xħin qabżet għal ġol-għelieqi, rajt splużjoni oħra imma nimmaġina li seħħet minħabba t-tanker tal-petro," jgħidilna Frans.

Jistqarr li kieku kien ftit 'il fuq kienet teħel ġo fih, "Rajtha ġejja għal ġo fija u dak il-ħin ksaħt mal-isteering u lanqas iċċaqlaqt.

F'żewġ sekondi, il-karozza ġiet balla nar tant kemm kienet qawwija t-tieni splużjoni.

Il-karozza għaddiet minn miegħi, minn faċċata, u qabżet għal ġol-għelieqi u ġiet ħuġġieġa nar.

Li kieku kelli nkun 10 piedi 'l fuq, kienet teħel ġo fija u ma kinitx tkompli taqbeż għal ġol-għelieqi," jgħidilna Frans.

Frans jgħidilna li x'ra mal-art.

"Anke biċċiet umani rajt fl-art.

Dak il-ħin għedt mela din il-karozza fiha n-nies u għedt li fiha iktar minn persuna waħda.

Inżilt biex nipprova ngħin imma ma stajt nagħmel xejn.

Sadanittant inqalgħet sinjorina lanqas nafha u għedtilha, 'Ċempel'.

Qaltli, 'X'ġara?

Ħabtu?'

Għedtilha, 'Le.

Għadha kemm splodiet din il-karozza.'

U għedtilha biex iċċempel l-għassa malajr.

F'tliet minuti ġew il-Pulizija," jispjega Frans.

Frans jirrakkonta kif ra lit-tifel ta' Daphne Caruana Galizia ġej.

"Ma kontx għaraftha lis-Sinjura Caruana Galizia.

Rajt lit-tifel tagħha ġej jiġri u rajtu kkonfondut.

Għedtlu,'Taf ta' min hi l-karozza?'

Imma ma felaħx ikellimni.

Imma mbagħad hu kompla miexi u joqrob lejn in-nar.

Imma ma seta' jagħmel xejn għax in-nirien kienu nirien qawwija ħafna.

Qed jara lil ommu tinħaraq u ma jista' jagħmel xejn."

Jiddeskrivi lil Daphne Caru

ana Galizia bħala mara rispettabbli ħafna u ġieli kienet tkun u tieqaf tkellmu.

Filmat u muntaġġ: Mandy Micallef Grimaud

BIL-FILMAT: "Kieku kont għaxar piedi aktar 'il fuq, il-karozza kienet tidħol fija"


Xarabank reġa' ġie ddikjarat bħala l-iktar programm segwit fost il-programmi kollha li jidhru fuq l-istazzjonijiet kollha f'Malta u Għawdex fil-ħinijiet kollha tal-ġurnata wara l-aħbarijiet.

Dan jirriżulta minn stħarriġ tal-Awtorità tax-Xandir li għadu kif ħareġ ftit ħin ilu.

Wara Xarabank, Vigilante huwa l-iktar drama segwita.

Ħadd Għalik mhux biss huwa l-iktar programm segwit matul il-ġurnata qabel it-tmienja, talli huwa l-ħames l-iktar programm segwit fuq TVM.

Mitlub jikkummenta, Mark Laurence Zammit, preżentatur u l-maniġer tat-

ta' Xarabank qal: "21 sena ilu, meta jien kont għadni biċċa tat-tifel żgħir, Peppi ħoloq Xarabank biex jagħti vuċi lin-nies.

Illum, 21 sena wara dan is-

qed jerġa' jikkonferma li Xarabank għadu l-vuċi tan-nies u sakemm in-nies jibqgħu jafdawna, aħna se nibqgħu nagħtuhom vuċi fil-programm tagħna."

Il-preżentatur u l-producer Peppi Azzopardi wkoll jirringrazzjakom:

Xarabank l-iktar programm segwit


Jekk dawn il-jumejn se tirkeb tal-linja, forsi tinzerta festa sħiħa.

It-Tlieta li għadda beda jdur dan il-filmat li s'issa rawh 'il fuq minn 43, 000 darba.

Fih jidhru Ozzy Lino u Żaren tal-Ajkla, li waqt li kienu fuq tal-linja miż-Żejtun għal Raħal Ġdid, qagħdu jkantaw u jdoqqu Xemx.

Aħna tkellimna ma' Ozzy Lino li qalilna li qed jagħmlu din il-biċċa xogħol artistika, li jisimha Tal-Lino, bi tħejjija għal għada, għall-ftuħ ta' Valletta 18.

"Aħna bdejna nagħmlu

u mingħajr ma riedna tlajna fuq karozza tal-linja b'oħra.

Kif indunajna, għedna ninżlu hawnhekk iżda n-nies, li bdew jieħdu pjaċir, bdew jgħidulna biex nibqgħu magħhom.

U dak il-ħin iddeċidejna biex niġbdu vidjow.

L-istorja minn hemm bdiet u l-filmat telaq

Għaliex qed jagħmluha?

"Din qed issir għal Valletta 18 u fiha qed inwassal il-messaġġ li t-toroq kollha jwasslu għall-belt kapitali tal-kultura.

Bdejna mit-Tnejn li għadda billi dorna b'tal-linja miċ-Ċirkewwa 'l isfel.

Għamilnieha t-Tlieta, kif spjegat qabel u lbieraħ tlajna anke Għawdex.

L-għan tagħna huwa li noħolqu atmosfera sabiħa u nxerrdu l-imħabba."

Din mhux l-ewwel darba li lil Ozzy qed narawh jagħmel xi ħaġa hekk.

Fil-fatt kien għamilha wkoll fis-Subway fi Frankfurt! :

Jekk illum u għada tirkeb tal-linja, għandek mnejn tinzertahom!

BIL-FILMATI: X'kienu qed jagħmlu Ozzy Lino u Żaren tal-Ajkla fuq tal-linja?


Andrew ta' 20 sena miet

wara li kellu emoroġija f'moħħu.

Kien biss sentejn ilu, meta bħal sajjetta fil-bnazzi Kenneth u Sharon tilfu lil binhom.

"Kien Ġunju.

Irċevejna dik it-telefonata li ħadd, l-ebda ġenitur, ma jkun irid jirċievi mill-isptar.

Qalulna lit-tifel qiegħed f'koma.

Inħasadna ħafna u kienet xi ħaġa li ma konniex qed nistennewha."

It-tifel Drew jmut b'emorġija tal-moħħ.

Minkejja li għaddew ix-xhur, Sharon u Kenneth għadhom iħossu n-nuqqas ta' binhom.

"Jgħaddi kemm jgħaddi żmien, nibqgħu nimmissjawh.

L-uġigħ inħossuh daqslikieku għadha kif tiġri din it-traġedja.

Anzi jgħaddi ż-żmien, u iktar nixtiequ li għadu magħna.

Kull fejn indawru wiċċna, naraw affarijiet li jfakkruna fih.

Tkun tixtieq tiftakru mhux tinsieh, u iktar ma tiftakar iktar tħossha li inti mifrud minn ibnek.

Fuq il-kompjuter tiegħu għad hemm lista ta' films li xtaq jara sal-2020."

Ritratt: Andrew flimkien ma' oħtu

Grazzi għal Drew għax hekk kienu jsejħulu, 7 persuni qed jgħixu bl-organi tiegħu.

"Aħna konna ilna rreġistrati madwar għoxrin sena, u qatt ma ġie d-diskors li fih qalilna li jekk immut nixtieq nagħti l-organi.

Però kemm min-naħa tiegħu, kif ukoll min-naħa tagħna u tat-tifla, dejjem kellna dak l-ambjent altruwist, li ma naħsbux fina nfusna biss imma naħsbu fil-ġid ta' ħaddieħor ukoll.

Huwa kien ġeneruż immens u dejjem kien jara x'jagħmel biex jgħin.

Għalhekk wasalna għall-konklużjoni li dik kienet għażla xierqa."

Għal Kenneth u Sharon, binhom huwa eroj.

"Minn traġedja, Drew ta tama u kwalità ta' ħajja aħjar lil ħaddieħor.

Minkejja li t-tifel tagħna ħallina, ħalla biċċa minnu hawn u bis-saħħa t'hekk qed jgħin lil ħaddieħor biex jgħix aħjar.

Il-ġenerazzjoni żagħżugħa llum affaxxinata bl-eroj, u għalina u għal min irċieva l-organi, Drew huwa eroj."

Bħalissa Kenneth, Sharon, u z-zija ta' Drew, Claire, li huma involuti fil-għaqda Transplant Support Group (TSG), u huma involuti f'kampanja

li se ssir bejn Mejju u Ġunju, biex titqajjem iżjed kuxjenza dwar is-suġġett.

"Aħna omm u missier li ġarrabna t-telfa tat-tifel.

Sibna ħafna għajnuna imma nħossu li għandu jkun hemm iktar sapport u għajnuna għal min jgħaddi minn dan il-proċess li wieħed jagħti l-organi tiegħu.

Inħossu li għandha titqajjem kuxjenza, u għalhekk se nagħmlu kampanja bejn Mejju u Ġunju.

Għan ieħor huwa li jżdiedu r-reġistrazzjonijiet għaliex b

it-tibdil li sar fil-liġi, min kien irreġistrat bid-

, issa għandu bżonn jerġa' jirreġistra.

Inħossu li fl-iskola għandha ssir edukazzjoni dwar xi tfisser li tkun altruwist, xi tfisser li tgħin lil ħaddieħor fuq livelli żgħar u kbar, xi tfisser li tagħti l-imħabba lil ħaddieħor, u li fuq kollox tkun altruwist anke wara mewtek."

Jekk tixtieq issir taf iktar fuq d-donazzjoni tal-organi idħol

hawnhekk

"It-tifel tagħna qed jgħix f'7 persuni oħra"


Norma Shaw tirrakkonta kif kienet ma' Stephanie Rapa, il-mara li lbieraħ tilfet ħajjitha f'inċident tat-traffiku, ftit qabel ma ttajret.

Ilbieraħ Stephanie Rapa ta' 30 sena sfat milquta minn vettura fil-Gżira u sfortunatament hija tilfet ħajjitha ftit tal-ħin wara.

Norma tgħidilna li kienu jaħdmu flimkien fi spiżerija.

"Konna kollegi u lbieraħ filgħaxija konna xogħol flimkien.

Xħin tlaqna qaltli li sejra n-naħa tal-Gżira u hemmhekk fil-fatt sar l-inċident."

Tistqarr li saret taf li Stephanie kienet il-vittma tal-inċident minn fuq l-

"Sirt naf bl-aħbar minn fuq Facebook u ma stajtx nemmen.

Infqajt nibki u ma stajtx nieqaf nirtogħod."

Dalgħodu Norma tikteb li ma setgħetx temmen li lbieraħ kien l-aħħar

flimkien u kienet l-aħħar darba li se jaraw lil xulxin.

Tiddeskrivi lil Stephanie bħala mara pożittiva ħafna.

"Kulħadd kien iħobbha lil Stephanie.

Hija kienet bniedma pożittiva u ċajtiera.

Kienet ħabiba tiegħi sew u ħa nimmissjaha ta' vera," ittemm tgħidilna Norma.

Kienet magħha ftit qabel ma tilfet ħajjitha f'inċident tat-traffiku


Għada l-ftuħ ta' Valletta 2018 u llejla Xarabank se jkun hemm jurikom l-aħħar preparamenti.

F'Xarabank tal-lejla Mark se jdur it-toroq tal-Belt Valletta f'karozza kemxejn differenti minn tas-soltu.

Ma' Jason Micallef, iċ-Chairman tal-Fondazzjoni Valletta 2018, se ngħaddukom mit-toroq li jwasslu għall-erba' pjazez u għall-inħawi li se jiġbru l-qofol ta' din il-festa.

Se nispjegawlkom x'se jiġri u x'se jkun hemm għada.

Magħna llejla se jkollna lil Katriel.

Miegħu se naraw l-istorja sħiħa ta' dan it-tfajjel u mumenti oħra minn wara l-kwinti li qatt ma rajniehom qabel.

Se ngħidulkom ukoll l-istorja ta' raġel li jinsab il-ħabs bla kliewi.

Bħalissa qiegħed il-ħabs u

jista' jkun qiegħed hemmhekk għalxejn.

F'parti oħra tal-programm se jkollna dibattitu politiku bejn Glen Bedingfield f'isem il-Partit Laburista u Frank Psaila f'isem il-Partit Nazzjonalista.

Magħhom se niddiskutu s-sitwazzjoni politika f'Malta.

Jiġifieri f'Xarabank tal-lejla żgur se ssib xi ħaġa togħġbok!

BIL-FILMAT: Illejla ningħaqdu mill-Belt Valletta


AĠĠORNATA:

Alfred Grixti, is-CEO tal-Fondazzjoni jgħid li mhux veru ma hemmx qbil fuq it-talbiet jew li min-naħa tal-"Gvern" mhux qed isir xejn.

Nibda biex ngħid li aħna bħala

irridu li l-impjegati kollha tagħna mhux biss ikollhom kundizzjonijiet adegwati imma li jkollhom l-aħjar kundizzjonijiet possibbli.

Irridu li l-pagi u l-kundizzjonijiet jirriflettu r-responsabbilt

u x-xogħol delikat li jagħmlu l-ħaddiema tagħna kollha, speċjalment il-professjonisti li jaħdmu ma' nies vulnerabbli."

"Dan għax bħala l-aġenzija nazzjonali għall-ħarsien soċjali, u li tagħmel parti mill-Ministeru għall-Familja, Drittijiet tat-Tfal u Solidarjet

Soċjali, aħna nirċievu l-finanzjament kollu tagħna mill-Gvern."

"Mhux veru li ma hemmx qbil fuq it-talbiet jew li min-naħa tal-"Gvern" mhu qed isir xejn.

Anzi wara li qbilna fuq il-prinċipji u l-linji ġenerali, ħdimna sal-anqas dettall kemm dak li konna qed naqblu dwaru se jiġi jiswa' lit-

Maltin u ressaqna dawn it-talbiet ikkostjati lill-Ministeru għall-Finanzi."

"Nista' nikkonferma li qegħdin, sal-lum stess, f'kuntatt kontinwu mal-Ministeru għall-Finanzi dwar dawn it-talbiet.

Wieħed irid japprezza li l-Ministeru għall-Finanzi jrid jifli bir-reqqa u fid-dettal it-talbiet kollha ta' kull ftehim kollettiv, u bħalissa hemm xi erbgħa quddiemhom, għax fl-aħħar minn l-aħħar il-Ministeru għall-Finanzi ma jistax jagħti minn dak li ma għandux u dak li jagħti jrid ikun finanzjarjament sostennibbli fuq it-terminu tal-ftehim, fil-kas tagħna fuq medda ta' ħames snin."

"Nixtieq ngħid ukoll li hemm komunikazzjoni miftuħa mal-

u li aħna qed naġġornaw lil din il-

b' kull żvilupp li jkun hemm."

, il-fiżoterapisti, il-psikologi, il-

, il-

, il-ħaddiema amministrativi tal-Foundation for Social Welfare għandhom ikollhom kundizzjonijiet u pagi adegwati għalihom."

Bħalissa dawn il-ħaddiema għaddejjin b'azzjoni industrijali.

U aħna tkellimna mal-

li qed taqbeż għad-drittijiet tagħhom, l-Union Ħaddiem Magħqudin - Voice of the Workers.

"Il-ftehim kollettiv tal-Foundation for Social Welfare ngħalaq fil-31 ta' Diċembru 2016.

Aħna bħala

konna bgħattna l-proposti tagħna biex nibdew niddiskutu.

Bdejna n-negozjati u komplejna, imma bħalissa ninsabu daqsxejn weqfin għax qegħdin nistennew konferma fuq l-aħħar affarijiet li tlabna dwar il-pagi u l-kundizzjonijiet ta' xogħol," tgħidilna Isabelle Farrugia, kelliema għall-UĦM.

Minħabba li għadu ma ntlaħaqx ftehim, il-ġimgħa l-oħra l-ħaddiema bdew azzjoni industrijali.

"Fit-8 ta' Jannar bdiet azzjoni industrijali biex ma jirrispondux it-telefowns, l-imejls, ittri u messaġġi, u ma jagħmlux laqgħa multi-dixxiplinarji sakemm jintlaħaq tip ta' ftehim."

Jekk ma jkunx hemm żviluppi, l-Union se teskala d-direttivi.

"Illum ktibt lill-ħaddiema li l-Union se teskala d-direttiva min-nhar it-Tlieta 23 ta' Jannar.

Fosthom li ma jkun hemm l-ebda attendenza, partiċipazzjoni u intervent fi skejjel, fil-post tax-xogħol jew fil-komunità."

"Aħna interessati fil-

tal-ħaddiema.

Dawn in-nies għax-xogħol li qed jagħmlu f'servizz sensittiv u vulnerabbli, għandhom ikollhom kundizzjonijiet u pagi adegwati għalihom," ittemm tgħidilna Isabelle.

Xarabank bagħat lill-Foundation for Social Welfare għal reazzjoni.

AĠĠORNATA: "Aħna nixtiequ li l-ħaddiema jkollhom kundizzjonijiet u pagi adegwati"


Il-Papa Franġisku bagħat il-kondoljanzi tiegħu lill-qraba ta' Daphne Caruana Galizia.

F'telegramma, mibgħuta lill-Arċisqof Charles J Scicluna, is-Segretarju tal-Istat tal-Vatikan, il-Kardinal Pietro Parolin stqarr li l-Papa jaf b'dak li ġara f'pajjiżna u jinsab qrib il-poplu Malti f'dan il-mument diffiċli.

Żied jgħid li l-Papa qed jitlob għall-mistrieħ ta' dejjem ta' Daphne Caruana Galizia u għall-barka ta' Alla fuq il-poplu Malti.

Illejla Xarabank se jiddiskuti l-qtil ta' Daphne Caruana Galizia.

Il-Papa Franġisku jitkellem dwar il-qtil ta' Daphne Caruana Galizia


ġibdet 'il fuq minn 45,000 ritratt tal-ajruplan il-ġdid ta' Aigle Azur li ġie trasformat b'kuluri ġodda.

Aħna tkellimna ma' Xandru Azzopardi li kien involut f'dan il-proġett.

Jgħidilna kif din il-biċċa xogħol straordinarja bdiet minn talba.

"Dan il-proġett beda minn talba tas-sidien il-ġodda tal-ajruplan Aigle Azur illi bagħtu Malta l-ajruplan li kienu għadhom kemm xtraw biex jinżebagħ bil-kuluri l-ġodda tal-linja tal-ajru tagħhom."

Jgħidilna kif għamlu 11-il ġurnata intensivi biex jiġbdu t-trasformazzjoni sħiħa ta' dan l-ajruplan.

"Ix-xogħol kien mifrux fuq żmien ta' 11-il ġurnata.

F'dak iż-żmien l-ajruplan tnaddaf mill-kuluri l-antiki u nżebagħ bil-kuluri u bil-marki l-ġodda.

Matul dan il-ħin kellna 3 kameras għaddejjin il-ħin kollu, b'kull kamera tieħu ritratt kull minuta biex b'hekk spiċċajna kellna 'l fuq minn 45 elf ritratt."

X'naraw fil-filmat?

"Fih narawh il-proċess ta' kif ajruplan jibdel il-kuluri tiegħu kif ukoll it-

li huma l-marki uffiċjali li jiddistingwu kull ajruplan.

Dan isir meta jinbidel is-sid jew inkella l-operatur jew anke r-reġistazzjoni ta' kull ajruplan.

L-iskop tal-filmat kien li l-maniġers tal-

jużaw il-filmat għat-tnedija tal-linja l-ġdida."

Itemm jgħidilna, "Għalina kienet l-ewwel darba li għamilna dan it-tip ta' xogħol u nħossu li għamilna xogħol tajjeb li operaturi barranin jistgħu jħossuhom kunfidenti li f'Malta hawn professjonisti kapaċi li jistgħu jafdawlhom dan it-tip ta' xogħol."

Aigle Azgur hija kumpanija Franċiża ta' daqs medja li bħalissa qegħdin ikabbru l-flotta tal-ajruplani u qed jiftħu rotot ġodda, fosthom minn Pariġi għal Beirut.

Filmat u muntaġġ: WE MEDIA

BIL-FILMAT: Dan l-ajruplan ħadulu 45,000 ritratt u ġie hekk


Dan Chris Bartolo.

Sa ftit snin ilu Chris kien raġel jaħdem u jarmi s-saħħa.

Però wara marad serjament.

Fi tliet snin tilef 3 kliewi.

Bħalissa Chris jinsab il-ħabs, bla kliewi u jista' jkun li qiegħed il-ħabs għalxejn.

Din hija l-istorja kollha.

Chris kien jgħix ħajja normali ħafna.

Kien jaħdem minn filgħodu sa filgħaxija u qatt ma kellu inkwiet mal-Pulizija, u ma kellux vizzji.

Però oħtu qabadha kanċer u mietet.

Din Chris ħadha bi kbira ħafna u għal xi żmien wara li mietet beda jħossu ma jiflaħx.

Beda jħoss sturdament u uġigħ, u ħaseb li dan kollu kien qed jiġrilu minħabba t-telfa t'oħtu.

Iżda mar jagħmel xi testijiet.

Imbagħad darba kien qiegħed ix-xogħol.

Iċempluli mill-isptar u jgħidulu: "Jew tiġi issa, jekk niġu għalik b'ambulanza."

Lil Chris joħduh l-isptar u jgħidulu li marrulu ż-żewġ kliewi.

Chris spiċċa bla kliewi.

Dak iż-żmien Chris kien f'Xarabank jirrakkontalna kollox.

Bla kliewi, il-bniedem imut.

Chris jibda sensiela ta' operazzjonijiet u jagħmel sigħat sħaħ imwaħħal mal-magni biex jippruvaw isalvawlu ħajtu.

Minn dakinhar, il-ħajja ta' Chris tinqaleb ta' taħt fuq.

Biex isalva, Chris ikollu bżonn kilwa.

Sarah, l-ekstfajla tiegħu, tisma' li Chris għandu bżonn l-għajnuna u tibda tipprova tgħinu biex isib kilwa.

Dak il-perjodu f'Xarabank konna stedinna lil Chris u lill-ekstfajla tiegħu biex ngħinuhom isibu kilwa għal Chris.

Wara dan il-programm, Sarah tirċievi rispons enormi.

Għexieren ta' nies jgħidulha li jixtiequ jagħtu kilwa lil Chris u mijiet ta' nies oħra jinkitbu biex wara mewthom jagħtu l-organi tagħhom għal min hu fil-bżonn.

Ir-rispons tant ikun qawwi, li l-ġimgħa ta' wara, Sarah terġa' tiġi f'Xarabank biex tirringrazzja lill-Maltin.

Dakinhar fost in-nies li jkun qed jaraw Xarabank mid-dar, ikun hemm Stephen.

Wara l-programm, huwa jċempel lil Sarah u jgħidilha li jrid jagħti kilwa minn tiegħu lil Chris.

Jagħmlulhom it-testijiet u l-kilwa taqbel.

Chris u Stephen jidħlu l-isptar u jsir it-trapjant.

L-operazzjoni ddum 8 sigħat.

U din tirnexxi.

Jumejn wara l-operazzjoni, f'Xarabank tkellimna ma' Chris u ma' Stephen bit-telefown.

Kollox ikun sejjer tajjeb.

Iżda...

Fi żmien li jdum jistenna li tinstablu kilwa, Chris ikun muġugħ ħafna, u minkejja l-pirmli li jagħtuh, l-ugigħa ma kienx iħalli jorqod.

Biex itaffi l-uġigħ, jibda jpejjeġ il-ħaxixa.

Chris qatt ma kien ħa droga u ma kienx jaf x'effett tħalli.

Jipprovaha u din taħdem.

Ittaffilu l-uġigħ u tgħinu jorqod billejl wara jiem sħaħ imqajjem.

Minħabba l-kundizzjoni tiegħu, Chris ma jkunx jista' jaħdem u allura jispiċċawlu l-flus.

U meta jispiċċawlu l-flus, bħal ħafna nies oħra li jieħdu d-droga, Chris jibda jbigħ il-ħaxixa lill-ħbieb tiegħu ħalli jkollu biex jixtri tiegħu wkoll.

Lil Chris jarrestawh, isibulu 160 gramma ħaxixa, u jtellgħuh il-Qorti akkużat bi traffikar ta' droga.

Sakemm ikun tiela' u nieżel il-Qorti, Chris jibqa' jikkumbatti biex isalva ħajtu.

Isir it-trapjant tal-kilwa, jirnexxi, l-uġigħ jispiċċa, u Chris jieqaf jieħu l-ħaxixa għax jibqagħlux iktar bżonnha.

Però sadanittant, is-sentenza tal-Qorti tibqa' mdendla fuq rasu.

F'April li għadda, il-Qorti taqta' s-sentenza u twaħħal lil Chris 5 snin ħabs u €15,000 multa.

Chris jispiċċa l-ħabs bil-kilwa ta' Stephen ġo fih.

Biex il-ġisem tiegħu jidra l-kilwa l-ġdida, Chris ikollu bżonn ħafna pilloli kuljum, kura kontinwa u post nadif fejn joqgħod.

Il-kundizzjonijiet fil-ħabs huma terribbli għal xi ħadd li qiegħed fil-pożizzjoni ta' Chris.

Chris ma jistax jixrob ħafna, u fis-sajf, fil-ħabs, bla arja kkundizzjonata, ikun se jiġġennen.

Chris jallega li darba minnhom, il-ħabs ma tawhx il-mediċina wkoll.

Fil-kundizzjonijiet ħżiena li jkun fihom, lil Chris tmurlu kwila oħra.

It-tielet waħda.

Il-kilwa li tah Stephen.

Stephen jisma' x'ġara u jiġi l-uffiċċju ta' Xarabank jinsisti li jrid jitkellem.

Dakinhar, Stephen jitkellem għall-ewwel darba ma' Xarabank.com.mt

L-istorja ma tiqafx hawn.

Ftit ġimgħat ilu, il-Qorti Kostituzzjonali waslet għall-konklużjoni li meta arrestaw lil Chris, huwa ma kienx f'kundizzjoni ta' saħħa tajba, u minħabba f'hekk, il-każ kollu tiegħu għandu jerġa' jibda jinstema' mill-bidu.

Il-Qorti ddikjarat li dak kollu li ġara s'issa huwa null.

Dan ifisser li Chris għadu mhuwiex ħati u xorta waħda qiegħed il-ħabs.

Dan ifisser li Crhis mhux biss qiegħed il-ħabs mingħajr kliewi, bla saħħa u f'kundizzjonijiet ħżiena imma jista' jkun ukoll li Chris qiegħed il-ħabs għalxejn.

Jitlef 3 kliewi tiegħu fi 3 snin u jista' jkun qiegħed il-ħabs għalxejn


Illejla mistieden il-Kummissarju tal-Pulizija.

"Nixtieq li l-programm tal-lejla ma nkun għamiltu qatt," jgħidilna Peppi Azzopardi ftit ħin qabel jibda Xarabank li llejla se jiddiskuti l-każ tal-qtil makabru ta' Daphne Caruana Galizia.

"Għalija dan programm surreali.

Kif nista' qatt li waħda minn fostna tisplodi ġol-karozza tagħha u tieħu n-nar quddiem binha," ikompli Peppi Azzopardi.

"Nistqarr li s-suġġett tal-lejla huwa skomdu ħafna għax quddiem mara maqtula brutalment, jaqa' s-skiet."

Illejla fil-programm se jiltaqa'

ta' persuni jafuha, qalu kontriha, qalet kontrihom, ħadmu magħha.

Fosthom se jkun hemm Lou Bondi, Saviour Balzan, Pierre Portelli u Gino Cauchi.

Se jkun hemm ukoll l-eks-Kummissarju tal-Pulizija John Rizzo u l-espert fuq dawn it-tip ta' delitti, John Ellul.

Fil-programm se jintwera filmat tal-uniku programm li Daphne qatt ħadet sehem fih.

"Kumbinazzjoni kien programm jismu Bir-Rispett Kollu fejn Daphne kienet il-mistiedna għal sagħtejn sħaħ.

Sibna kopja tal-programm u llejla se naraw siltiet minnu."

"Fil-programm mistieden wkoll il-Kummissarju tal-Pulizija preżenti imma sakemm qed nippubblikaw dan l-artiklu, ma kienx wieġeb,"

itemm jgħidilna Peppi.

"Nixtieq li l-programm tal-lejla ma nkun għamiltu qatt"


AĠĠORNATA:

Aħna tkellimna ma' Vanessa Bugeja, is-sidt ta' din il-karozza u qaltilna hekk:

"Ingħatajt iċ-ċitazzjoni minħabba l-istat li kienet qiegħda fih.

Ma ħadtx gost għax stennejtx ċitazzjoni wara dak li ġara.

Nimmaġina li l-gwardjan lokali ra kif kienet il-karozza.

Ma kellux għalfejn jagħtihieli ċ-ċitazzjoni, iktar u iktar meta qalulu eżatt x'ġara u x'ma ġarax.

Nixtieq li din iċ-ċitazzjoni titneħħa u tinħafer għax m'għandix tort."

Dan wara li waqa' xi ġebel ta' xi ċint li ġġarraf.

Fuq Facebook, mara tefgħet ritratt tal-karozza tagħha li spiċċat bi ħsarat intensivi wara li waqa' xi ġebel ta' ċint.

Ilbieraħ din il-mara ngħatat ċitazzjoni ta' €23.29 minħabba r-raġuni li ġejja: "Inqast li żżomm l-imsemmija vettura nadifa, u/jew fi stat tajjeb."

Iċ-ċitazzjoni ngħatat fi Triq Karmen Mikallef Buhagar, f'Ħaż-Żebbuġ.

Ħafna kienu dawk li kitbu li din ma kinitx ġusta.

AĠĠORNATA: Taqla' ċitazzjoni talli 'naqset milli żżomm il-vettura tagħha nadifa'


F'dan il-filmat tista' tara lil Sara Ezabe twieġeb diversi mistoqsijiet li forsi ħafna Maltin qed jistaqsu bħalissa, wara li ġiet magħżula bħala waħda mit-30 żagħżugħ u żagħżugħa ta' ispirazzjoni taħt l-età ta' 30 sena minn Forbes.

Sentejn ilu konna intervistajna lil Sara Ezabe u lil Naomi Bugri.

It-tnejn huma tfajliet Maltin, u konna staqsejniehom dwar il-ħajja tagħhom f'Malta, minħabba li jidhru differenti minn ħafna Maltin.

Fost l-oħrajn, lil Sara u Naomi staqsejniehom kemm-il darba jitolbu, x'qed jagħmlu fil-ħajja, kemm iħossuhom aċċettati, u x'kienu l-agħar insulti u l-aħjar kumplimenti li qatt qalgħu.

"L-agħar insulti li qatt qlajt kienu meta qaluli

ħmieġ

żibel."

Hekk kienet qalet Sara meta staqsejnieha x'inhi l-aktar ħaġa kerha li qatt qalulha.

Dan ta' hawn taħt huwa l-filmat tal-intervista.

Sara Ezabe qed tirċievi kritika ħarxa minn diversi Maltin wara li ġiet innominata minn Forbes bħala waħda mit-30 żagħżagħ u żagħżugħa ta' ispirazzjoni li għandhom taħt 30 sena.

Sara hija żagħżugħa Maltija ta' 21 sena li qiegħda tistudja għal avukat, u rċeviet l-unur għax-xogħol tagħha f'

, li hija NGO li waqqfet hi stess biex tippromowovi d-diversità u d-djalogu fis-soċjetà Maltija.

Sara hija l-iżgħar tfajla fost iż-żgħażagħ magħżula.

Fl-2016, Sara kienet ukoll fost iż-żgħażagħ mill-pajjiżi tal-

li rċevew l-unur

mingħand ir-Reġina Eliżabetta II.

Din hija l-intervista li Xarabank kien għamel ma' Sara Ezabe


Iz-'ziju' ta' Keith Demicoli kien emigra lejn l-Awstralja b'$100 biss.

Aħna tkellimna ma' Keith li jirrakkontalna kif ħu n-nannu tiegħu li jismu John, isejjaħlu 'ziju'.

"John jiġu ħu n-nannu tiegħi imma nsejjaħlu ziju.

Jien kelli relazzjoni qrib ħafna man-nannu għax meta miet il-papà trabbejt għandu.

Allura John jiġi qisu ħu 'missieri' għax in-nannu kienu qisu missieri minħabba li l-papà tiegħi tlifu meta kont għadni żgħir."

John kien emigra lejn l-Awstralja fis-snin 70 b'$100 biss f'butu.

"Iz-ziju kien emigra fl-1972 u fl-1977 iddeċieda li flimkien ma' familtu jiġi lura lejn Malta, u l-flus kollha li faddal f'ħames snin nefaqhom fil-passaġġ biex ġie lura Malta.

Però wara 6 ġimgħat, fejn anke l-bagalji lanqas kienu għadhom waslu, kien reġa' mar l-Awstralja għax ma kienx ħassu komdu Malta, u baqa' hemm sal-lum.

Emigra lejn l-Awstralja b'$100 biss f'butu u fl-Awstralja ħadem mal-flotta t'hemmhekk u rabba sitt itfal."

F'Awwissu z-ziju ta' Keith kien qiegħed ħażin ħafna.

Minħabba f'hekk, is-saħħa tiegħu ma tippermettilux li jiġi Malta.

Però ftit jiem ilu, Keith, bħala ġurnalist, ġie assenjat biex jirrapporta ż-żjara tal-Prim Ministru fl-Awstralja.

Għalhekk ħa l-okkażjoni biex jiltaqa' maz-ziju tiegħu.

"Bqajt erbat ijiem iktar biex immur lejn Sydney ħalli niltaqa' maz-ziju tiegħi.

Għamilt ġimgħa maz-ziju u mat-tifel tiegħu.

K

onna mmorru l-quddiesa miegħu u xħin naslu kien jagħmilli l-

filgħodu.

Kien jaf li ħa niġi narah imma kulma kont ikkonfermajtlu xi 4 ijiem qabel li kont se mmur narah, allura kien ħerqan ħafna."

Għal Keith, il-laqgħa miegħu kienet tfisser ħafna.

"Diffiċli biex nispjega l-emozzjoni li ħassejt fi kliem.

Però kienet emozzjoni li ħalliet impatt fuqi.

Rajt raġel li b'sagrifiċċju kbir u b'għafsa ta' qalb ħalla kollox warajh, mar l-Awstralja biex jagħti ġejjieni aħjar lill-familja tiegħu, lis-sitta tat-tfal.

Minkejja għaddew 46 sena minn kemm ilu li mar, huwa jgħidlek li xorta ma darax biżżejjed l-Awstralja.

Li mmur l-Awstralja ma tiġrix sikwit u li naf li huwa mhux ġej lura Malta, ħassejt li din hija okkażjoni unika biex narah."

Keith emozzjona ruħu meta ra filmat tiegħu ta' meta kellu biss erba' ġimgħat.

"Emozzjonajt ruħi iktar għax imbagħad ir-raġel ta' waħda mit-tfal tiegħu qalli li meta kien jiġi Malta, iz-ziju kien jiġi jiffilmja.

Inzerta li meta twelidt jien, fl-1982, kien iffilmja lili, u fil-filmat qed iżżommni z-zija Tess, il-mara taz-ziju John, u fih jidher in-nannu tiegħi."

Ara dan il-mument u l-laqgħa ta' Keith ma' zijuh fil-filmat t'hawn taħt:

BIL-FILMATI: Wara 17-il sena, Keith Demicoli jiltaqa' maz-ziju li emigra lejn l-Awstralja


Mara tilfet ħajjitha wara li ntlaqtet minn vettura fil-Gżira.

Kien għall-ħabta tat-tmienja neqsin għoxrin, meta l-Pulizija ġiet infurmata li kien għadu kemm seħħ inċident fi Triq ix-Xatt, il-Gżira.

Minn investigazzjonijiet preliminari illi saru mill-Pulizija tad-Distrett, irriżulta li mara ta' 30 sena residenti ż-Żurrieq sfat milquta minn vettura misjuqa minn raġel ta' 40 sena residenti s-Swieqi.

Fuq il-post issejħet ambulanza li ħadet lill-vittma l-Isptar Mater Dei għall-kura iżda sfortunatament hija tilfet ħajjitha ftit tal-ħin wara.

Kawża tal-inċident it-triq kellha tingħalaq għat-traffiku.

Filwaqt li nħatret inkjesta maġisterjali, li l-investigazzjonijiet tal-Pulizija għadhom għaddejjin.

Ritratti: Maria Desira

Mara titlef ħajjitha f'inċident tat-traffiku


William, li weħel 3 snin ħabs wara li għamel 10 snin clean u 14-il sena jistenna, jixtieq jistudja iżda mhux qed iħalluh.

Peppi Azzopardi jgħid: "Nixtieq nerġa' nitkellem dwar William.

William li issa tafu l-istorja tiegħu, wara dawn is-snin kollha, spiċċa qiegħed il-ħabs."

"William qabel ma daħal il-ħabs kien qed jieħu kors l-MCAST.

Iddeċieda li jieħu kors tan-nutrizzjoni u tal-ġim għax meta kellimtu kien qalli, 'Issa nagħti lura lis-soċjetà, billi nurihom kif għandhom jibżgħu għal saħħithom.'

Daħal il-ħabs u ġimgħa wara applika biex kif jiġri f'każijiet oħra fil-ħabs, ikompli dan il-kors l-MCAST.

Qalulu li ħa jiltaqa' l-

u li se jagħtuh risposta."

"Jiena għalhekk ma tkellimtx għax stennejt u stennejna.

Imma llum iddeċidejt li nitkellem għax sal-lum dan William, li s-soċjetà sippost lil dawn il-priġunieri trid tirriformahom, tridhom jitgħallmu, għadhom ma tawhx risposta biex imur ikompli l-kors l-MCAST.

U l-MCAST il-kors beda u għaddej, u issa se nispiċċaw li jekk u meta jgħidulu 'iva', l-MCAST jgħidulu: 'Issa tlift iċ-ċans.

Tlift wisq lezzjonijiet.

Ipprovajna nġibulu n-noti.'

Imma dan mhuwiex kors tan-noti.

Dan kors li jagħmlu l-affarijiet hemmhekk."

"Allura jiena nistaqsi, 'Imma dan x'ħabs hu?'

Għalhekk jiena ngħidlu 'ħabs vendikattiv'.

Ħabs illi mhux vera jħares lejn dawn in-nies u jgħid, 'Ejja nagħtuhom l-imħabba.

Ejja ngħallmuhom jekk iridu jitgħallmu.

Għax bħal William min jaf kemm hemm oħrajn li jixtiequ jitgħallmu.

Nesiġu li immedjatament li William ikompli l-kors l-MCAST."

BIL-FILMAT: William irid jistudja u mhux iħalluh


Ilbieraħ Stephen ħalla din id-dinja u ibnu Xavier ta' 9 snin jiktiblu ittra.

jaħdem l-emerġenza.

Kien ilu 8 snin marid bil-kanċer u lbieraħ Stephen ħalla warajh lil martu Natasha u liż-żewġ uliedu.

Xavier, it-tifel tiegħu, jikteb ittra lil missierha, jindirizzaha l-Ġenna, u jixtieq jagħtiha fil-funeral ta' missieru li se jsir għada.

Fl-ittra, it-tifel jistqarr hekk:

Għażiż papà,

Nispera li tinsab kuntent fil-Ġenna.

Qed niktiblek din l-ittra biex nurik kemm inti speċjali u kemm se nimmissjak.

Jiena veru ffortunat li għandi lilek bħala l-papà tiegħi.

Grazzi talli wrejtni kif għandi nħobb u nirrispetta lil oħrajn.

Għalija inti l-aqwa missier fid-dinja.

Jien, ommi, Kyle, il-familja kollha u sħabi mhux se ninsewk.

Inti se tibqa' dejjem f'qalbna u dejjem se niftakar f'dak li dejjem għedtli: QATT TAQTA' QALBEK."

Ommu Natasha, fuq Facebook stqarret li qalbha nqasmet meta qrat dak li kiteb binha f'din l-ittra.

Ilbieraħ Natasha qaltilna li kien bniedem li kellu mħabba kbira u li ħajjitha spiċċat mingħajru.

L-aħħar tislima lil Stephen ħa tingħata għada fis-14:00, fil-Knisja ta' Santa Marija, f'Ħal Għaxaq.

"Qed niktiblek din l-ittra biex nurik kemm inti speċjali u kemm se nimmissjak"


Kull min se jagħti donazzjoni ta'

500 jew iktar b'risq l-Istrina, se jħawwel siġra.

Aquilina, is-Sindku tal-Ħal Qormi, u s-Sur John Camilleri, Chairman tal-Bord tal-Amministraturi tal-Malta Community Chest Fund Foundation, nedew kampanja li permezz tagħha ġiet inawgurata inizjattiva ġdida għall-Istrina 2017.

Din se tkun possibli bl-għajnuna tal-Kunsill Lokali ta Ħal Qormi u l-Malta Parks.

Il-President ħabbret li għall-edizzjoni tal-Istrina 2017, dawk l-individwi, familji jew entitajiet kummerċjali li ser jagħtu donazzjoni jew

ta' €500 jew aktar, ser jiġu mistiedna jħawlu siġra f'dawn l-imsaġar tas-Solidarjetà.

Il-benefatturi ser ikollhom l-opportunità

li din l-istess siġra tingħata isem skont ix-xewqa tagħhom.

Il-President spjegat ukoll li, flimkien mal-Kunsilli Lokali, qed u ser jkunu identifikati aktar żoni madwar Malta u Għawdex, biex il-gżejjer tagħna, permezz ta' dawn l-imsaġar, ikomplu jkabbru wkoll l-għarfien b'risq is-sostenibbilita' tal-ambjent tagħna u saħħitna.

Dawn l-imsaġar tas-Solidarjetà huma maħsuba biex jagħtu ħajr lill-benefatturi tal-MCCFF, iżda fuq kollox, biex jikkontribwixxu lejn is-saħħa tal-membri tal-komunatijiet tagħna għax tiżdied l-arja nadifa.

Fil-fatt, f'Wied is-Sewda, ġewwa Ħal Qormi tħawlet l-ewwel siġra indiġiena (Siġra tal-Luq) mill-President ta' Malta.

B'din l-inizjattiva, l-MCCFF u l-Kunsilli Lokali qed jagħtu s-sehem tagħhom lejn l-Agenda 2030 tal-Ġnus Magħquda u l-Miri għall-Iżvilupp Sonstenibbli, partikolarment il-Mira Numru 15, li tittratta dwar il-protezzjoni tal-użu sostenibbli tal-ekosistemi u l-immaniġjar sostenibbli tal-foresti.

Siġra għal kull min jagħti €500 lill-Istrina


Tliet snin ilu Matthew tilef lill-mamà tiegħu bil-marda tal-kanċer.

Kellha 57 sena u qabad 57 sena oġġett, imbagħad tahom dehra kompletament biex jibqa' jfakkar il-memorja tagħha.

Aħna tkellimna ma' Matthew li jgħidilna kif ommu mardet bil-kanċer darbtejn.

"9 snin ilu ommi mardet bil-kanċer tas-sider.

Ħadet il-kura u fieqet għal ħames snin.

Però sena wara, reġa' qabadha kanċer.

Din id-darba kien wieħed terminali għax kien fl-għadam.

Infirex kullimkien u tant kienet qed tbati li f'temp ta' sena ħallietna."

Dak iż-żmien Matthew kellu biss 21 sena.

Jistqarr li minkejja li jħoss in-nuqqas tagħha, jaf li issa mhijiex qed tbati.

"Meta mardet bil-kanċer tas-sider, kien hemm tama ta' fejqan, u allura t-tbatija kienet

Però fl-aħħar kanċer, ommi kienet biss qed iġġedded ħajjitha.

Kienet miżerja.

Ma kinitx tiflaħ tiċċaqlaq, snienha kienu qed jinqalgħu u xagħarha kien qed jaqa'.

Għamilt li stajt magħha u dort biha iżda meta rajt lill-għażiża ommi f'dik il-qagħda u naf li ma tistax tfiq, għedt aħjar issa li straħet u ma nkunx egoist li ngħid li nixtieq li qiegħda miegħi, meta naf kemm kienet qed tbati."

Għal Matthew, ommu kienet tfisser kollox.

U biex ifakkar il-memorja tagħha, qabad 57 oġġett, kemm kellha ommu meta mietet biex ifakkar il-ħajja ta' ommu mit-tfulitha sa meta mardet, sena b'sena.

Fost l-oġġetti, hemm żibġa li kienet tagħha meta kienet tifla u bott li fih kienet iżżomm meta mardet.

"L-oġġetti li użajt għall-esebizzjoni huma kollha ta' ommi.

Bdejt naħseb daqsxejn x'kienet tgħid u tuża ommi matul is-snin, mit-tfulija sa meta mietet.

Fost l-affarijiet hemm żibġa li kienet tilgħab biha meta żgħira, munità, u affarijiet relatati mal-marda tagħha, bħalma huwa l-bott tal-pirmli u l-

Dawn l-oġġetti indurahom bid-deheb u jgħidilna għaliex.

"Indurajthom bid-deheb biex metaforikament nuri li huma prezzjużi.

Fl-istess ħin, hekk biddilthom u l-oġġetti kważi kważi lanqas baqgħu jingħarfu.

Tajthom 'ħajja' ġdida u meta jirbħuhom in-nies, il-ħajja t'ommi hekk tkun kibret."

Din l-esebizzjoni jisimha

u tista' tmur tara fl-esebizzjoni li qed tittella' fil-Kavallier ta' San Ġakbu sal-Ħadd li ġej.

Il-kuratriċi ta' din l-esebizzjoni hija Dr. Irene Biolchini.

BIL-FILMAT: Tilef lil ommu ta' 21 sena u qabad oġġett għal kull sena li għexet u indurahom bid-deheb


Duane Laus kien l-artist diġitali li ħa ħsieb

ta' 20 minuta fuq il-faċċata ta' Kastilja nhar is-Sibt li għadda, waqt il-ftuħ uffiċjali tal-Valletta 2018.

Is-Sibt li għadda kien hemm il-ftuħ ta' Valletta 2018.

Dak il-ħin u fil-ġranet ta' wara, ħafna tkellmu fuq kif baqgħu impressjonati bil-

'Mill-Qiegħ tal-Imgħoddi għall-Quċċata tal-Ġejjieni' - l-ispettaklu li seħħ f'waħda mill-Erba' Pjazez

Aħna ħadna l-okkażjoni u tkellimna ma' Duane Laus, l-artist li għamel dan ix-xogħol.

"Flimkien ma' Mario Philip Azzopardi, u Paul u Ryan Abela, ħadt ħsieb li nagħmel animazzjoni artistika li wriet biċċiet mill-istorja ta' Malta, mill-passat għall-futur."

X'xogħol kien hemm?

"Bix-xogħol li kelli nagħmel, għamilt erba' xhur norqod sagħtejn biss kuljum.

Kien xogħol li jieħu ħafna ħin.

Ħin taħseb fuq l-ideat, biex nikkrea dawn l-ideat fuq il-kompjuter, ħin biex nikkordina dan kollu ma' Paul u Ryan Abela li għamlu l-mużika, ħin mal-atturi, ħin għall-kostumi u ħin għall-filming.

Kienet iebsa għax il-qies tal-kompjuter mhuwiex il-qies ta' Kastilja!"

"Fuq din il-biċċa xogħol ħadmu diversi persuni.

B'kollox kien hemm xi 40 persuna involuti; fosthom atturi, mudelli, kittieba, nies li jifhmu fl-istorja u kostumisti.

Kien hemm Jens Klein, li jgħix l-Amerika, u flimkien mat-tim tiegħu ħadmu fuq uħud mill-animazzjoni li dehru, kif ukoll Joseph Bugeja li pinġa l-karikaturi.

U ovvjament sibt għajnuna kbira mit-tim professjonali li kellhom f'idejhom il-Valletta 18."

kellu?

"Meta kelli l-ewwel laqgħa, ħassejt li hija ħaġa kbira.

Kelli pressjoni kbira għax huma afdawni bl-iktar binja importanti f'Malta u x-xogħol ried ikun ta' livell għoli."

U x'ħass meta waslet il-ġurnata tas-Sibt?

"Kelli emozzjonijiet differenti.

Bejn issa fl-aħħar ħa nibda ngħix normali mal-familja u bejn għax kif jgħidu, issa li hemm hemm!"

X'ġara fil-jumejn ta' qabel?

"Jumejn qabel ippruvajnieha imma kellna ħafna ostakli minħabba li fost oħrajn it-twieqi ta' Kastilja kienu miftuħin.

Fil-fatt il-kuluri ma bdewx joħorġu kif suppost u allura dak il-lejl stess bdejt nirranġa

il-kulur u nimmaġina kif jistgħu jidhru aħjar.

Il-Ġimgħa mbagħad raha kulħadd.

Hemhekk tkun taf li issa żgur ma tista' tbiddel xejn.

Ħassejt emozzjoni kbira għax qisni matul ix-xhur li għaddew kont

u fl-aħħar wellidt."

U temmnu li dakinhar Duane qagħad qalb in-nies u beda jaraha magħhom?

"Dakinhar ħassejtni turist.

Bdejt minn Tritoni, bdejt nimxi sa kull pjazza, bdejt napprezza x-xogħol li sar, u jiena rajt il-

li għamilt jien mal-bqija.

L-iktar mument li emozzjonajt ruħi fih kien meta n-nies raw il-bandiera Maltija u bdew jgħidu 'Viva Malta' u 'Jiena Maltija, miskin minn ikasbarni, miskin min jidħak bija."

Aħna tkellimna wkoll ma' Angie Laus, il-mara ta' Duane, li rat pass pass is-sigħat twal li Duane għamel jaħdem bla waqfien.

"Kien mument diffiċli għax għamilna 4 xhur ma noħorġux.

Kienet iebsa ħafna meta tara lir-raġel tiegħek ma jorqodx, jiena u Mick ħa mmorru nistrieħu, u qed narawh jinkwieta u jikkrolla.

Ma bdejniex ngħixu.

In-nies ma jifhmux is-sofferenzi u t-tbatija tal-ħaġa."

U x'ħasset meta rat ix-xogħol finali.

"Infqajt nibki.

Għalija għamel kapulavur u xogħol li ħa jibqa' jissemma.

F'ħajti għamilt elf miljun ħaġa imma qatt ma ħassejtni kburija daqskemm ħassejtni kburija bl-opra enormi tal-arti li għamel żewġi," temmet tgħidilna Angie.

Ritratt tal-lemin: Jason Borg

ESKLUSSIVA: "Għamilt 4 xhur norqod sagħtejn biss kuljum" - Duane Laus


Ġurnalisti Maltin ingħa

qdu flimkien wara l-q

til ta' Daphne Caruana Galizia.

Faċċata tal-Parlament, il-ġurnalisti, fosthom it-tim ta' Xarabank, ingħa

qdu biex juru sobgħa għall-qtil ta' Caruana Galizia u biex jitwassal il-messaġġ li dan l-attakk mhux se jintimida din il-professjoni tagħhom.

Filwaqt li wrew is-solidarjeta' tagħhom mal-familja ta' Caruana Galizia, ikkundannaw dan l-att barbaru li ħakem il-ħajja tal-ġurnalista, kollega tagħna.

Bil-kartelluni f'idejhom li fuqhom kien hemm kliem bħal liberta' tal-espressjoni, demokrazija u ġustizzja, il-ġurnalisti mxew minn quddiem il-Parlament sa quddiem il-

Għalda

qstant l-Istitut tal-Ġurnalisti Maltin ressaq rikors biex is-sorsi, informazzjoni u dejta kunfidenzjali li kellha Daphne Caruana Galizi jiġu protetti inkluż kull element li jista' jikxef sors miġbur minn apart diġitali.

Għada, Xarabank se jitkellem dwar il-qtil ta' Daphne Caruana Galizia.

Fosthom se jkollna raġel li ra kollox u li se jirrakkonta.

Se jkollna l-esperti forensiċi li se jitkellmu dwar din l-isplużjoni u l-investigazzjoni.

Se jkollna wkoll diskussjoni u fost il-mistiedna se jkollna lil Lou Bondi, lil Saviour Balzan u lil Pierre Portelli.

Filmat u muntaġġ: Xandru Azzopardi

BIL-FILMAT: Il-ġurnalisti Maltin wara Daphne Caruana Galizia


Damian għandu 16-il sena u llum dieħel għal operazzjoni li matulha ħa jaqtgħulu siequ l-leminija.

Bl-operazzjoni tal-lum, Damian ikun għamel 101 operazzjoni.

Minn meta twieled, Damian sofra minn kundizzjoni li biha qed ikollhom jaqtgħulu partijiet minn ġismu.

Damian qatta' ħin iktar l-isptar milli d-dar.

Aħna tkellimna ma' Damian li qallina, "Illum se jagħmluli l-operazzjoni li fiha ħa jaqtgħuli sieqi minn fuq l-irkoppa.

Ix-xellugija diġà messewha."

Il-lejl li għadda, Damian stqarr li dan se jkun l-aħħar lejl li se jorqod b'saqajh.

"Dan il-lejl huwa l-aħħar wieħed li fih se norqod b'saqajja.

M'iniex kuntent imma xi drabi trid tagħmel dak li ma tridx.

Tinkwetax Damian, inti b'saħħtek biżżejjed biex tagħmilha.

Il-lejl it-tajjeb lil sħabi u lil familti.

Grazzi tal-appoġġ tagħkom."

Skont ir-rekords li jeżistu, Damian jidher li huwa l-iżjed persuna li qatt għamel operazzjonijet f'Malta.

Bħalissa li tista' tagħmel huwa li titlob għalih, u tħajjar lil ħaddieħor jagħmel bħalek.

Ara l-intervista li konna għamilna lil Damian sentejn ilu:

"Illum se jaqtgħuli sieqi l-leminija" - Damian


Jekk tixtieq tara għasafar u fniek li forsi qatt ma rajt bħalhom qabel, dan il-

għandek iżżur Ħal Kirkop.

Is-Sibt u l-Ħadd li ġej, se ssir l-ewwel Wirja ta' Għasafar u Fniek imtella' mill-Malta All-Breed Rabbit Club u l-Malta Cage Bird Association.

Din se tittella s-Sibt 21 ta' Ottubru bejn id-9:00am u t-20:00pm, u l-Ħadd 22, bejn it-8:00am u 16:00pm, fis-sala tas-sekondarja fil-Kulleġġ ta' San Benedittu, f'Ħal Kirkop.

L-għasafar u l-fniek se jiġu ġġudikati s-Sibt filgħodu.

F'din l-attività, it-tfal jistgħu jiltaqgħu mal-fniek iżjed mill-viċin f'sezzjoni li se jkun hemm apposta s-Sibt waranofsinhar u l-Ħadd.

Waqt il-wirja, jista' jinxtara ikel u xorb mill-bar.

U l-

huwa b'xejn.

Jekk inti dilettant tal-għasafar u tal-fniek, din m'għandekx titlifha!


Karozza tal-linja, kantanti, kostumi u parrokki kollha f'Xarabank speċjali tal-Eurovision!

Wara li konna diġà laqqajna nofs il-kantanti tal-Malta Eurovision Song Contest, il-Ħadd li għadda laqqajna l-bqija tal-kantanti.

Ikollna ngħidu li impressjonawna fl-imitazzjonijiet tagħhom.

Fost ħafna affarijiet li kellna armat fuq tal-linja, kien hemm kejk tat-tieġ u xampanja għad-diska 'Congratulations' u forn għal 'Party for Everybody'.

Jiġifieri tistgħu timmaġinaw x'kellna fuq tal-linja.

Fl-ewwel grupp għandna lil Brooke, Rhiannon, Kevin u Andy minn Avenue Sky, lil Aidan li wkoll huwa parti minn Avenue Sky.

Dawn interpretaw il-kanzunetti 'Kisses for me', 'Drama Queen', 'Everyway that I can', 'Insieme' u 'Angel' ta' Chiara.

Fit-tieni grupp għandna lil Jasmine, Deborah C, Petra, u lil Mikhail u Cherylis ta' Dwett.

Huma interpretaw il-kanzunetti 'Little Child', 'Vodka', 'Party for Everybody', 'Congratulations' u 'Shake it'.

Nhar il-Ġimgħa li ġej f'Xarabank se ssiru tafu affarijiet li ma kontux taf qabel, imitazzjoni, sorpriżi u ċajt.

Għalhekk, Xarabank ta' nhar il-Ġimgħa ma tistax titilfu!

BIL-FILMATI: Il-kantanti tal-Eurovision litteralment fuq Xarabank!


Dr Chris Fearne ressaq abbozz ta' liġi tal-IVF.

Fost l-oħrajn il-liġi tipproponi li raġel jew mara jistgħu jagħtu l-isperma jew il-bajda tagħhom lil koppja li qed tbati minn infertilità jew lil xi persuna

Dan jistgħu jagħmluh darba biss f'ħajjithom.

Il-liġi li qed tipproponi li tinfetaħ diskussjoni pubblika dwar is-

, jiġifieri f'każ ta' kumplikazzjoni l-koppja tkun tista' tiddeċiedi li mara oħra ġġorrilhom it-tarbija u huma joħduha mat-twelid.

Il-liġi tagħmel l-iffriżar tal-embrijuni legali u l-embrijuni li ma jittiħdux mill-koppja se jingħataw għall-addozzjoni.

Dwar dawn l-emendi, il-fondazzjoni favur il-ħajja u l-familja, Life Network Foundation Malta ma taqbilx.

Aħna tkellimna maċ-Chairperson tal-Fondazzjoni, Dr Miriam Sciberras.

Qaltilna li dawn l-emendi ma jagħtux kas l-interessi tat-tfal.

"Ninsabu inkwetati għax dawn l-emendi ma jagħtux kas l-interessi tat-tfal.

Agħar minn hekk inħossu li din qed tinbiegħ lill-pubbliku bħala ħaġa li hi vera tajba, meta fil-verità hemm ingann sħiħ dwarha.

Il-lingwaġġ ta' din il-liġi qed jagħmel oġġett mit-tfal.

Inti ma tiffriżax lit-tfal u ma tagħtix lit-tfal.

It-tfal twellidhom u trabbihom."

Tistqarr li din il-liġi qed tħeġġeġ biex ikun hawn

"Din il-liġi qed tippromwovi biex inti tkun

minħabba dik li qed insejħulha 'ugwaljanza'.

Din il-liġi qed tgħid li hi ħaġa pożittiva li toħroġ tqila mingħajr ma tkun taf lil missier.

Dan minflok qed ngħinu liż-żgħażagħ ikunu responsabbli.

Morru staqsu lit-tfal jekk jixtiqux lil jkollhom omm u missier, jekk jixtiqux li ma jkunux jafu minn fejn ġew."

Tistqarr li din mhijiex ugwaljanza kif donnha qed tidher.

"Fejn hi l-ugwaljanza?

Kif tista' tagħżel min jitwieled minn ġuf ommu u min imur għall-iffriżar?

Min jaf kontx inti l-embrijun li tagħżel tmurx fil-friża jew minn titwieled minn ġuf ommok?

Id-drittijiet tat-tfal qed jiġu injorati, u qed jiġu ċċentrati fuq il-bżonnijiet u x-xewqa tal-kbar."

Dwar is-

, Dr Sciberras tistqarr li tagħmel lill-mara kontenitur.

"Is-

tkisser il-

li jibda bejn l-omm u t-tarbija, kif ukoll bejn il-missier.

Fis-

, wara li mara tkun ġarret tarbija għal xhur sħaħ, qed ngħidulha, 'Ġib it-tarbija ħa nagħtuha lil ħaddieħor.'

Qed inċaħħdu lill-omm u lit-tarbija minn affarijiet li jkunu bdew fil-ġuf.

Il-movimenti kollha femministi kollha ma jaqblux mas-

għax tagħmel mill-mara kontenituri.

F'dan kollu qed naraw li l-aqwa li twelled lit-tfal u kull min irid it-tfal nagħtuhomlhom."

Tappella lill-Membri tal-Parlament biex iġorru r-responsabbiltà tagħhom.

"L-appell tiegħi lill-MPs kollha hu li jifhmu verament x'qed tipproponi din l-emenda għax iridu jġorru r-responsabbiltajiet, min se jiffirma favuriha, tad-danni li ħa jikkawżaw lit-tfal li ħa jitwieldu.

Ħarsu lejn l-interessi tat-tfal, araw xi jridu.

Tifqux biss fuq l-adult għax it-tfal għandhom id-dritt li jkollhom min jitkellem għalihom.

M'għandhomx vot imma mhumiex oġġetti lanqas.

It-tfal huma wliedna."

Aħna tkellimna wkoll ma' Claudette Abela Baldacchino, li għamlet użu mill-IVF u tqis li l-emendi huma pass quddiem.

"Il-bidliet proposti huma pass kbir 'il quddiem.

Se jagħtu ċans lill-iktar familji jkollhom l-ulied, iħobbuhom, jibnu familja u hemm diversi każi fejn se jnaqqsu t-tbatijiet li tgħaddi minnhom koppja, partikolarment mara li tagħmel IVF għax dan mhux proċess faċli.

Jiena fost dawk li xtaqt li sar ftit iktar.

Iżda, ladarba r-riżultat ta' dak propost se jfisser iktar IVF b'suċċes mis-servizz tas-saħħa pubblika, jiena bilfors irrid nappoġġja dak propost."

Tistqarr li mara m'għadhiex tiġi mċaħħda milli jkollha familja.

"Biex insemmi eżempju wieħed hemm każi fejn mara tkun għaddiet minn mard u ma jkollhiex ċans iġġorr it-tarbija tagħha.

Rajna każ bħal dan quddiem il-kumitat parlamentari fl-aħħar ġimgħat fejn din il-mara għandha l-offerta ta' oħtha, li tagħmel dan għaliha.

B'mod altruwistiku, jien lil dik il-mara għaliex għandi nċaħħadha miċ-ċans li hi wkoll ikollha familja?"

Dwar l-adozzjoni tal-embrijuni, tgħidilna li ma tistax tifhem li l-għala hawn min hu kontriha.

"Dan juri kemm il-proposti li qed isiru kienu studjati sew u għalhekk ma nistax nifhem l-oppożizzjoni fundamentali ta' wħud.

Embrijun irid jintuża mill-koppja u jekk għal raġunijiet straordinarji ma jkunx sar hekk se jingħata l-ħajja b'adozzjoni.

Jien naf koppji li marru barra minn Malta jagħmlu din l-adozzjoni.

Issa se jkun hemm każi, għalkemm forsi rari, fejn dan jista' jsir Malta wkoll."

Permezz tal-IVF Claudette Abela Baldacchino tgħidilna li tat ħajja lil tewmin.

"L-IVF ifisser li tajt ħajja lil tewmin, li għalija m'hawnx għeżez minnhom.

Ifisser li nweġġa' meta nisma' min jitkellem fuq l-IVF qisu xi proċess skandaluż ta' barra minn hawn għax ikun qed jitkellem fuq uliedi.

Imma jfisser ukoll jiena determinata iktar minn qatt qabel biex iktar familji jingħataw iċ-ċans li ngħatajt jien.

Jekk jista' jkun f'pajjiżna u mhux lil minn minn xtutna f'ċirkustanzi li jżidu mad-diffikultajiet li diġà jkun hemm."

Nhar il-Ġimgħa se nitkellmu fuq l-IVF u dwar dan l-emendi.

Inti x'taħseb?

Ritratt tax-xellug: Newsbook.com.mt

Ritratt tal-lemin: One Radio

BIL-FILMATI: Inti taqbel mat-tibdil fil-liġi tal-IVF?


Moira Delia, magħrufa għall-ħidma tagħha favur id-drittijiet tal-annimali,

qalet li kieku kienet CEO ta' kumpanija tagħmel b'mod obbligatorju uffiċini li jaċċettaw il-klieb.

Moira tispjega li f'intervista li saret mit-Times of Malta ġiet mistoqsija din id-domanda:

Kieku jkollok tagħmel xi ħaġa obbligatorja bħala CEO ta' kumpanija, xi tkun?

"Jiena għedtilhom li kieku nagħmel uffiċini li jaċċettaw il-klieb fihom.

Peress li meta nsiefer ġieli rajt dan l-ambjent u lill-impjegati rajthom iktar kuntenti, deherli li naħseb hekk.

Madankollu ħafna ħasbu li

qed nimbotta din l-idea, pero' din

kienet biss l-opinjoni tiegħi li xtaqt naqsamha mal-qarrejja."

Proprju għażlet kelb u mhux annimal ieħor minħabba r-relazzjoni li teżisti bejn is-sid u l-kelb.

"Il-kelb huwa l-iktar annimal viċin tal-bniedem u għalhekk issuġġerixxejt hekk.

Kelb jekk tagħtih iċ-ċans, huwa leali lejn is-sid tiegħu u jrid jogħġbu.

Kelb

qatt ma jissepara jew jabbanduna lis-sid tiegħu u kulma jagħmel, jagħmlu miegħu għax dan huwa l-istint naturali tiegħu.

Kelb ikun irid jgħix sal-aħħar mas-sid tiegħu u b'hekk il-klieb ibatu meta jiġu abbandunati," tgħidilna Moira.

Lura għall-opinjoni tagħha.

X

i jiġri f'każ li persuna tkun tibża' jew tkun allerġika?

"Meta jkun hemm xi ħadd allerġiku, l-affarijiet iridu jittieħdu iktar b'serjeta'.

Il-kumpanija trid tirrispetta lil min jibża' mill-klieb.

Taħsbux li ma nħossx u ma nirrispettahomx, anzi nixtie

li xi darba li ma jib

qgħux jibżgħu u jers

qu viċin ta' kelb għax huwa annimal li ġid biss jista' jġib miegħu u

qatt ma jġib deni.

Wieħed għandu jinforma lill-kumpanija li għandu allerġija jew biża', u min-naħa l-oħra anke l-impjegat għandu jista

qsi lil min se jħaddem ħalli jsib alternattiva oħra," tispjegalna Moira.

Tgħidilna li b'kelb f'uffiċċju, persuna tirrilassa mill-istress tax-xogħol.

"Meta persuna taħdem f'uffiċċju għal sigħat twal se jkollha ħafna stress.

Persuna li toħroġ tixgħel sigarett biex taqta' mill-istress, minflok tista' tmelles il-kelb u dan se jagħmillha iktar ġid għax filwaqt li inti tirrilassa, il-kelb se jurik kemm hu kuntent.

Bla dubju, il-kelb m'għandux jitħalla marbut u jrid ikollu bitħa biex joħroġ, sodda, ikel u ilma."

Imma ma taħsibx li kelb itellef lill-persuna f'xogħolha?

"Jiena din għextha.

Inti bħala s-sid tiegħu, taf il-ħin ta' meta l-kelb irid joħroġ u jagħmel il-bżonnijiet tiegħu.

Għalhekk meta tieqaf għal kafe', fl-istess ħin tista' tara jekk għandux bżonn jixrob jew jiekol, jew jekk għandux bżonn j

agħmel il-bżonnijiet tiegħu.

Hekk l-impjegati qed jaħdmu iktar għal qalbhom għax inti għandek kelb li mhux qiegħed 8 sigħat id-dar waħdu imma minflok qiegħed miegħu, u

joħroġ u jidħol miegħu d-dar," tgħidilna Moria.

qbel li l-uffiċini għandhom ikunu miftuħa għall-klieb?

Moira trid il-klieb fl-uffiċini


Annabelle Vassallo, il-persuna li tibqa' tissemma għall-fidi tagħha quddiem it-tbatija tal-marda li kienet qed tiġġieled, illum tagħlaq 7 snin li ħallietna,

Tkellimna ma' Mandy Micallef Grimaud u Olwyn Jo Saliba, żewġ persuni li kienu qrib ħafna ta' Annabelle matul il-marda tagħha.

Olwyn u Mandy iltaqgħu ma' Annabelle permezz ta' Xarabank.

"Jiena kont imsiefra fuq xogħol u bagħtuli messaġġ li se jintervistaw persuna, ħa jagħmlu

magħha u kif ħa niġi lura ħa nsib

biex neditjah.

Fi triqti lura lejn Malta, reġgħu bagħtuli u qaluli li minflok ħa jagħmlu programm.

Dak il-ħin għedt, 'Kif ħa nagħmlu programm ma' persuna li ma jafha ħadd?'

Ma kontx naf min hi imma kont naf li hi persuna marida bil-kanċer.

Rajt l-intervista xorta waħda u kont bkejt ħafna jiena u nismagħha.

Imbagħad minn hemm iltqajt magħha u sirna ħbieb," tgħidilna Olwyn.

Mandy tiddeskrivi lil Annabelle bħala persuna ferreħija.

"L-ewwel darba li ltqajt ma' Anabelle kien meta mort nieħu xi

tagħha għall-programm.

Konna morna Ħad-Dingli wkoll nieħdu xi filmati.

Il-ħin kollu kienet tidħak u kienet persuna spiritwali ħafna.

Ma kinitx tidher marida," tistqarr Mandy.

Ma' dan Olwyn iżżid tgħid, "Avolja kienet ħa tmut, Annabelle kellha l-ħajja fiha.

Kont nistaqsi lili nnifsi kif temmen daqshekk u taf li ħa tmut.

Imma tant kienet temmen li kienet issejjaħlu l-għarus tagħha."

Mandy kienet hemm siegħa qabel ma mietet.

"L-aħħar darba li rajtha kien l-isptar Boffa.

Xi siegħa qabel ma mietet.

Waqt li qed nikteb bħalissa qed jaqbadni l-biki.

Kienet tidher li waslet fl-aħħar.

Meta dħalt ġol-kamra tagħha bdiet tkanta 'Ejjew Ejjew ja Anġli'.

Niftakar li kienet għarfitni għax għajtitli.

Sitwazzjoni kerha ħafna.

Tal-biki."

U Olwyn akkumpanjata waqt l-aħħar nifsijiet.

"Fl-aħħar jiem kienet ħażin ħafna.

Kont hemm kuljum u fl-aħħar mumenti, hi u tieħu l-aħħar nifsijiet, żammejtilha idha.

Ħassejt vojt kbir dak il-ħin.

Xtaqt li kont nafha ħafna qabel biex inqatta' iktar żmien magħha."

"Annabelle hi mara ta' ispirazzjoni kbira għalija u għal ħafna nies oħra.

Iġri nerġgħu niltaqgħu flimkien ħalli nagħmlu festa ta' kant, daħk u żfin," tgħidilna Mandy.

Olwyn ittemm tgħidilna, "Illum nixtieq qiegħda hawn, tgħannaqni."

BIL-FILMAT: Annabelle tagħlaq 7 snin li ħallietna


jaħdem l-emerġenza.

Kien ilu tmien snin marid bil-kanċer.

Illum Stephen ħalla warajh liż-żewġ uliedu u lil martu Natasha.

Aħna tkellimna ma' martu Natasha li tgħidilna li Stephen kien bniedem li kellu mħabba kbira.

"Kien raġel tal-ġenn.

Kien jaf iħobb u kien jaf jirrispetta lil kulħadd u mhux lill-familja tiegħu biss.

Għamilt ħajti miegħu, u bqajt miegħu sal-aħħar mument.

Qatt ma tlaqtu.

Minn filgħodu sa filgħaxija ħdejh.

Bħalissa qed inħoss li ħajti spiċċat.

Mingħajru min jiena xejn."

Fuq Facebook, Natasha kitbet dan il-messaġġ.

"Fil-ħamsa ta' filgħodu kelli narak tiegħu l-aħħar nifs ta' ħajtek.

Ma nafx kif mil-lum ħajti rrid ngħixha mingħajrek ħdejja.

Qatt ma naf li dawn is-17-il sena li ilna nafu lil xulxin irqadna miġġildin jew konna nagħmlu xi ħaġa mingħajr xulxin.

Wara tbatija kbira għal dawn l-aħħar 8 snin ta' mard, xorta bqajt hemm għalina, tiġġieled din it-tbatija tant kerha.

Jien nista' ngħid li ħajti kienet biss għalik u għat-tfal, u nwiegħdek li nibqa' nieħu ħsiebhom bħalma ħadt ħsiebna inti."

Aħna tkellimna wkoll mal-maniġer tal-Malta Community Chest Fund Foundation, Claire Micallef Pule, li kienet taf lil Stephen permezz ta' xogħolha.

Tiddeskrivi lil Stephen bħala bniedem b'qalbu tajba.

"Bħala stuttura, Stephen kien ġgant, bħala manjieri u tjubija qisek qed tara tifel tant kemm kellu qalbu tajba.

Jinkwieta fuq ħaddieħor u mhux fuqu nnifsu.

Hekk kien.

L-aħħar li mort ħdejh kien mitluf minn sensih.

Għalkemm kont qed nistennieha, xorta jaqbadni swied ta' qalb għax kien raġel b'qalbu tajba u ħalla nies li kienu jħobbuh ħafna.

Ħa jħalli vojt kbir.

Min-naħa l-oħra, hekk straħ, u nemmen b'qalbi u b'ruħi kollha li fejn qiegħed, qiegħed ħafna aħjar.

Iebsa issa li naf li mhux ħa nkellmu iktar u jaqbadni d-dwejjaq.

Għalkemm ilu ħafna marid, kellu xewqa kbira li jgħix u b'dak il-mod se nibqa' niftakru."

Dwar Stephen, tkellem ukoll Peppi Azzopardi, li kien intervista lil Stephen u ftit żmien ilu mar jarah.

"Ftit żmien ilu mort nara lil Stephen.

L-imħabba li rajt u ħassejt f'dik id-dar ġo qalb din il-familja nibqa' nġorrhom miegħi bħala ispirazzjoni."

L-aħħar tislima lil Stephen se tingħata nhar il-Ħamis fis-14:00, fil-Knisja ta' Santa Marija f'Ħal Għaxaq.

Din l-intervista sħiħa li ntweriet fl-Istrina, f'Diċembru li għadda:

BIL-FILMAT: "Nwiegħdek li nibqa' nieħu ħsieb lit-tfal, bħalma ħadt ħsiebna inti"


In-nanna ta' Katriel, it-tifel li ta' 3 snin tatu puplesija u għandu Lupus CQ Deficient 1.

Grace għandha 64 sena u tat id-demm 69 darba.

U meta marad Katriel iktar ħeġġet ruħha biex tagħti d-demm.

Kien avviż fuq ir-radju li wassalha biex tagħti d-demm l-ewwel darba.

"Niftakar li kien fl-14 ta' Settembru 1987, l-għada tal-festa ta' Ħaż-Żabbar.

Konna se mmorru xalata u mbagħad smajt li hemm bżonn tad-demm.

Dak il-ħin għedt lit-tfal li ħa mmur nagħti d-demm u li x-xalata se neħodhom darba oħra.

Irraġunajt li l-ewwel insalva lil ħaddieħor imbagħad immur ix-xalata.

U hekk għamilt."

U minn dakinhar Grace bdiet tagħti d-demm.

Fil-fatt tgħidilha li fl-2015, ingħatat premju flimkien ma' 8 irġiel u 6 nisa oħra mill-President ta' Malta talli ilha għal snin twal tagħti d-demm u ssalva il-ħajja ta' ħaddieħor.

Meta marad in-neputi tagħha Katriel, iktar għamlet kuraġġ biex tagħti d-demm.

"Katriel ħeġġiġni iżjed biex nagħti d-demm.

Meta nisma' li hemm min għandu bżonn id-demm naqbdad immur u kieku nista' anke darba fix-xahar.

Iktar tħeġġiġt għax hemm ħafna tfal li għandhom bżonn id-demm."

Grace lesta li twasal lil kulħadd biex issir għotja demm.

"Nikkorraġixxi lin-nies biex jagħtu d-demm għax dan ma ssibux kuljum.

Min jiflaħ, nikkoraġġixxih biex jagħti d-demm.

Min ma għandux biex imur, għandi l-karozza privata tiegħi u lesta li nwassalu biex żgur imur jagħti d-demm."

Jekk trid iktar informazzjoni fuq x'għandek tagħmel biex tagħti d-demm, idħol

"Katriel iktar ħeġġiġni biex nagħti d-demm" - In-nanna tiegħu Grace


Jacob, magħruf bħala t-Titanium Man, jiddaħħal l-isptar.

Fuq Facebook, ommu Sarah tistqarr li l-iscans wrew akkumulazzjoni ta' ftit demm fil-moħħ (

qed jaħsbu li kellu attakk ta' epilesija (seizure) wa

qad, f'ħin minnhom, jew fil-ġimgħat li għaddew.

B'hekk żiedulu l-medikazzjoni u żammewh għall-osservazzjoni u għat-testijiet.

"Inħarsu lejn il-pożittiv, m'hemmx infezzjoni u d-demm

qed jiġi kkontrollat.

Aħna

qed nippruvaw inżommu l-affarijiet kemm jista' jkun normali.

Se n

qatta' l-iljieli maġenbu ħdejn is-sodda u Sammy matul il-ġurnata fil-ħin meta nkun

qiegħda l-ħanut (se nżommuh miftuħ fu

q l-insistenza ta' Jacob).

Kif

qed taraw mir-ritratt,

qiegħed ma' oħtu, jiċċajta bħas-soltu b'dik it-tbissima fu

q wiċċu li ser

qet il-

qalb tal-Malta," tikteb Sarah.

Jacob kellu infezzjoni fil-moħħ li kważi qatlitu u wara din l-esperjenza, ommu kienet

waqfet l-għaqda

biex jagħtu ispirazzjoni lil min hu marid.

Fix-xhur li għaddew, Jacob fetaħ il-kafetterija

qa kbira li kellu.

Jacob jiddaħħal l-isptar


Franco nstab fil-lukanda Corinthia ġewwa l-bajja ta' San Ġorġ.

Kulħadd iħobb igawdi xi erbat ijiem f'lukanda, speċjalment jekk tiġih b'xejn.

Din ix-xadina kellha din ix-xorti.

Franco, li jgħix ġewwa l-Iklin, instab fil-lukanda jgawdi mill-faċiltajiet f'lukanda.

Tal-Corinthia raw li ma jonqus xejn, u tawh ħafna banana!

Wara li din ix-xalata, bl-għajnuna tat-tim tal-ambulanza tal-annimali, Franco ġie irritornat lura għand sidu.

Din ix-xadina ħarbet u nstabet f'lukanda f'Malta


Karozza b'tieqa mkissra qajmet suspett.

Ma' Xarabank kelliem għall-Pulizija qal li l-każ seħħ f'inqas minn siegħa ilu, meta ġew infurmati li hemm karozza b'tieqa mkissra fi Triq l-Ursolini l-Pieta' li qajmet suspett.

Fuq il-post issejħu l-Pulizija u l-membri tal-Forzi Armati ta' Malta u t-triq ingħalqet għat-traffiku.

Madankollu, il-Pulizija kkonfermat li s-suspetti rriżultaw fin-negattiv.

It-triq għadha magħluqa.

Ritratt: Maria Desira

Karozza b'tieqa mkissra tqajjem suspett


Raisa t-tfajla ta' Richard daqt twelledt.

F'nofs Frar.

Qiegħda f'36 ġimgħa u kollox jista' jiġri.

X'jiġri jekk twelledt fil-ġurnata tal-Malta Eurovision Song Contest?

X'jagħmel Richard?

Ikanta jew imur dritt l-isptar?

F'Xarabank, il-papa' ta' Richard, Joe, qalilna: "Jgħum jekk jinfaqgħalha l-ilma," b'nofs tbissima.

Iżid jgħid, "

Jien naħseb irid jagħmel ix-xow imbagħad imur."

Pront pront jaqbeż Richard, "Le mbagħad f'idejk.

Immur l-isptar."

Kif iwieġbu hekk, Joe George jgħidlu, "Ara ma tħallinix, waħdi ta!"

Richard u Raisa jiżvelaw li se jsemmuh lit-tarbija Benjamin.

"Kumbinazzjoni isem Ben kien jogħġobni mill-bidu u konna qed nitkellmu ma' missieri u qalli li kieku jsemmih Benjamin.

Imbagħad irnexxieli nikkonvinċi lil Richard," tgħidilna Raisa.

Dan u aktar f'Xarabank tal-lejla.

X'jagħmel Richard jekk it-tfajla tiegħu twelledt fis-serata tal-Malta Eurovision Song Contest?


Chris Attard illum huwa wieħed mis-sidien tal-Best Deal Properties.

Però Chris mhux minn dejjem kien żviluppatur tal-propjetà.

Ta' żagħżugħ beda jaħdem bħala furnar tal-ħobż u llum, flimkien ma' Erskine Vella, imexxi waħda mill-aħjar kumpaniji tal-propjetà f'Malta.

"Ta' età żgħira kont immur ngħin lil tal-ħobż.

Komplejt ninteressa ruħi f'din is-sena, u mill-furnara stess tgħallimt din is-sengħa."

Iktar 'il quddiem Chris beda jinteressa ruħu fil-propjetà.

Beda fuq sieq ħażina iżda din ma waqfitux milli jaqbad din il-karriera.

"Niftakar li l-ewwel biċċa art li kelli, ġietni ħażina u fallejt.

Fil-fatt għamilt 6 snin 'il bogħod mill-propjetà, sakemm imbagħad erġajt bdejt u llum il-ġurnata wasalt fejn wasalt."

Id-determinazzjoni f'dan ix-xogħol wasslitu biex minn furnar illum huwa wieħed mill-aqwa żviluppaturi tal-propjetà.

Però n-namra lejn il-forn, baqgħet hemm u fil-fatt il-forn għadu għandu.

"Ix-xogħol ta' furnar domt nagħmlu għal ħafna żmien.

In-namra lejn ix-xogħol tal-ħobs għadha hemm u tibqa' għal dejjem għax għalija s-sengħa tal-ħobs hija arti.

Minkejja m'għadnix naħdem bħala furnara, il-forn għadu għandi."

Imma x'ġibdu lejn dan ix-xogħol biex ma baqax jaħdem bħala furnar?

"Beda jinteressani iktar ix-xogħol ta' żviluppatur għax il-kumpanija, li mmexxu jiena u Erksine, bdiet tikber, tlaqqagħna ma' sfidi ġodda, ma' nies differenti u ma' ġranet differenti.

Ma jiddispjaċinix li għandi din il-karriera għax mort għall-aħjar bħala persuna, u qatt ma immaġinajt li ħa nikber daqshekk."

Is-sigriet wara l-Best Deal Properties huwa s-servizz tagħhom lejn il-klijenti.

"Nagħtu servizz tajjeb lill-klijenti u nipprovaw nagħmlu minn kollox biex ikollna l-aħjar riżultati possibbli.

Nimxu tajjeb mal-klijent u dan huwa s-suċċess tal-kumpanija tagħna, li nimxu tajjeb mal-klijenti li jiġu għandna."

Fil-fatt, Chris u Erksine huma tnejn mill-iżjed żviluppaturi tal-propjetà mfittxijin f'Malta minħabba l-professjonalità tagħhom fil-proġetti ta' kostuzzjoni li jagħmlu.

Fil-fatt, Chris u Erskine, kienu wettqu l-ħolma ta' Jacob,

, billi bnew kaffetterija u ħallsu l-ispejjeż kollha biex għamluha bl-aħħar tekonoloġija.

Barra minn hekk, grazzi għal Erksine u Chris Attard, in-nies li jmutilhom

se jerġa' jkollhom il-possibbiltà li jaħarqu lill-

tagħhom u jieħdu l-irmied tiegħu magħhom id-dar bħala tifkira.

Jekk trid tkun taf aktar dwarhom u dwar ix-xogħol tal-Best Deal Properties, tista' tidħol fuq

is-sit tagħhom

, u anke fuq

il-paġna ta' Facebook tagħhom.

Ritratt tal-faċċat (lemin): issuu.com

BIR-RITRATT: Min hu l-Malti li minn furnar spiċċa b'wieħed mill-akbar negozji?


Ilbieraħ eluf ta' nies inġabru biex isellmu lill-ġurnalista Daphne Caruana Galizia, li n

qatlet b'bomba fil-karozza tagħha ftit metri 'l bogħod mir-residenza tagħha.

Ħafna kienu n-nies wrew id-dispjaċir tagħhom u kkundannaw dan il-

nġabru għall-vġili li saret ilbieraħ.

Din bdiet fit-8:30pm u spiċċat

quddiem il-monument tal-Love f'San Ġiljan bl-Innu Malti, bl-isfond tax-xemgħat mixgħula li dawlu ż-żona.

Filmat u muntaġġ: Mandy Micallef Grimaud

BIL-FILMAT U BIR-RITRATTI: Dan huwa dak li ġara waqt il-vġili


Brooke għamlet 6 snin tgħix l-Ingilterra u fl-aħħar sentejn iltaqgħet mal-għarus tagħha.

Imma kif iltaqgħu?

"Kont qed inkanta f'dan il-post fejn qaluli li ħa jkun hemm ħafna nies.

Mort u ma nara lil ħadd.

Lil tal-

għedtilhom biex xorta nixegħlu l-kameras ħalli jkollna xi ntellgħu fuq You Tube.

Kien għaddej hu, li llum huwa l-għarus tiegħi, minn hemmhekk u ra

u kien hemm jiena nkantat.

Mort niskuża ruħi miegħu li speċi m'hawn ħadd u għedtlu biex jiġi għall-

Imbagħad Brooke tiskopri li ommu minn Birkirkara.

"Qalli, '

Jiena għedtlu li minn Malta u huwa weġibni, '

Imbagħad skoprejt li ommu minn Birkirkara.

Veru b'kumbinazzjoni li ltqajt mal-għarus tiegħi f'Londra, li huwa nofsu Malti u nofsu Ingliż!"

"Iltqajt mal-għarus tiegħi ġo Londra b'kumbinazzjoni' - Brooke


Fil-ġranet li għaddew, raġel uża l-kolla tal-ġrieden u minflok ġurdien, weħel pitirross.

It-Tlieta li għadda tkellem magħna raġel li qallina kif uża l-kolla biex jikkontrolla l-infestazzjoni tal-ġrieden f'daru.

Minflok ġurdien, il-persuna sabet pitirross imwaħħal mal-kolla.

Ir-raġel qalilna li ma kienx jaf li l-kolla hi illegali u se jtellgħuh il-Qorti.

L-għada kellimna lil Arnold Sciberras,

, li qalilna li fil-liġi m'hemmx miktub li l-kolla hija illegali.

F'reazzjoni, il-Kummissarju għat-Trattament Xieraq tal-Annimali, Emanuel Buhagiar qalilna li l-ebda annimal ma għandu jiġi mġiegħel isofri uġigħ.

"L-ebda annimal ma għandu jiġi mġiegħel isofri uġigħ, tbatija jew dwejjaq mingħajr bżonn."

Iżid jgħid li l-kolla ma tistax tintuża biex jinqabad annimal.

"Billi l-kolla hija waħda mill-modi kif, jekk jinqabad annimal fiha, toħloqlu dan il-gwaj kollu, kif hemm fl-artiklu ma tistax tintuża biex dan jiġi maqbdud."

B'referenza għal-leġislazzjoni, il-Kummissarju jgħidilna li l-kolol ma jistgħux jintużaw għalhekk.

"Meta xi ħadd juża l-kolla għal xi għan li jinqabdu annimali, kif deskritti fil-liġi, hija ċara li ma tistax tintuża, għaldaqstant dawk l-annimali kollha li huma protetti b'dawn il-liġijiet."

Itenni li l-kolla ma tistax tintuża bħala nassa.

"Mhijiex il-kolla li hija projbita f'Malta jew hija illegali li xi ħadd jimpurtaha, hi x'inhi l-kwalità tagħha, sakemm din tissodisfa liġijiet l-oħra li huma permessi.

Imma meta din tintuża bħala nassa għal xi annimal kif deskritt fil-liġijiet li semmejt u bil-konsegwenzi li ġġib magħha jkun hemm ksur tal-liġijiet."

"Ebda annimal ma għandu jiġi mġiegħel isofri uġigħ" - Il-Kummissjaru tal-Animal Welfare


Eluf ta' nies inġabru biex isellmu lill-ġurnalista Daphne Caruana Galizia llejla f'Tas-Sliema, ħames sigħat biss wara li nqatlet b'bomba fil-karozza tagħha ftit metri bogħod mid-dar tagħha.

Kien għall-ħabta tat-15:00 meta Daphne Caruana Galizia nqatlet wara li splodiet il-karozza tagħha.

Filwaqt li l-awtoritajiet urew id-dispjaċir tagħhom u kkundannaw dan il-qtil, eluf ta' nies inġabru f'din il-vġili llejla.

Din bdiet fit-8:30pm u spiċċat quddiem il-monument tal-Love San Ġiljan bil-kant tal-Innu Malti li ngħalaq b'ċapċipa.

Eluf jinġabru biex isellmu lil Daphne Caruana Galizia


Joseph, membru minn Avenue Sky, tilef lil missieru u lil ħuħ.

Joseph għadda minn ħafna affarijiet.

Joseph jgħidilna: "Meta kelli 7 snin tlift lil ħija b'inċident.

Imbagħad erba' snin ilu kellu inċident ħija l-ieħor fuq il-post tax-xogħol.

U tlift lil missieri s-sena li għaddiet.

Jiena ngħid li għandi żewġ anġli hemm fuq.

Il-ħin kollu miegħi.

L-iktar ħaġa li nħossni xxortjajt biha hi li meta gradwajt jien, missieri għamel sentejn u nofs ħiereġ u dieħel l-isptar, u dakinhar li ggradwajt irranġajtlu biex jiġi u joqgħod fuq sid komdu, u rani niggradwa.

Kienet xi ħaġa li ħassejt li kien rigal mingħand ħija u l-Mulej."

Anke Karl tilef lil missieru.

Meta kellu sentejn.

"Missieri ma niftakrux.

Huwa kellu 29 sena u jiena kelli sentejn.

Inħossha.

Issa missieri ħa jagħlaq 29 sena li miet.

Inħossha ħafna f'ċerti mumenti meta naf li mhuwiex preżenti miegħi, bħalma huwa jum il-missier.

L-iktar żmien diffiċli għalija kien fit-tfulija.

Li trid tikber mingħajr qatt ma tgħajjat, '

Żmien ieħor diffiċli esperjenzajtu l-iskola.

Ċertu

tat-tfal li kienu jgħiduli li missieri mhux vera miet imma li telaqni."

Interessanti li Andy u Clive huma għalliema, u Kevin lsa.

Dawn it-tliet ukoll jagħmlu parti minn Avenue Sky.

U Clive jirrakkontalna xi rrisponda student partikolari f'eżami tar-reliġjon.

"Qed nikkoreġi eżami tar-reliġjon u kellhom eżerċizzju biex jimlew il-vojt.

Kellhom l-ewwel ittra lesta.

Kienet l-ittra 'M'.

Kellhom miktub: Ġesu' kien jagħmel il-m _ _ _ _ _.

U l-istudent kiteb il-maġija minflok il-mirakli."

Clive jgħidilna storja oħra.

"Erbat ijiem wara li twelidt għamluli l-magħmudija.

Ġew il-mistednin bir-rigali u ħallewhom id-dar, u morna l-knisja għall-magħmudija.

Kif ġew lura indunaw li kienu daħlulna, u mir-rigali li kien hemm, kulma kien fadal kien tajjar u kaxxi vojta tad-deheb.

Allura l-mistednin kellhom jerġgħu jixtru r-rigali u naħseb rawni ħelu dakinhar."

Lil Aidan, li huwa parti minn Avenue Sky, u qed jipparteċipa wkoll waħda b'kanzunetta, għamilnielu sorpriża ċkejkna wkoll.

Għedna lill-ħaddiema tiegħu biex jgħaddulu messaġġ ta' awgurju.

Dan u aktar f'Xarabank tal-lejla.

"Għandi żewġ anġli hemm fuq. Il-ħin kollu miegħi" - Joseph minn Avenue Sky


AĠĠORNATA: Ħaddiem, x'aktarx ta' nazzjonalità barranija, waqa' għoli ta' madwar 3 sular.

Filwaqt li huwa ttieħed l-isptar Mater Dei, il-kundizzjoni tiegħu għadha mhijiex magħrufa.

Ħaddiem waqa' minn xi għoli f'sit tal-kostruzzjoni fi Triq il-Merkanti fil-Belt Valletta.

Kelliema għall-pulizija kkonfermat li dan l-inċident seħħ ftit tal-ħin ilu.

Fuq il-post issejħet ambulanza li ħadet lill-vittma l-isptar u issejħu ukoll membri tal-Protezzjoni Ċivili.

Aktar dettalji kif jaslulna.

BIL-FILMAT: Raġel jaqa' mill-għoli fil-Belt


Il-Malta Youth Press tikkundanna bla riservi l-qtil tal-ġurnalista Daphne Caruana Galizia.

Fi stqarrija, hija qalet li tinsab iddispjaċuta bl-aħbar li għadha kemm ixxukkjat lil Malta.

Spjegat li dan l-inċident mhuwiex biss attakk personali iżda huwa attakk ukoll fuq il-libertà tal-espressjoni, fuq kull min jaħdem fil-midja kif ukoll fuq id-demokrazija

Filwaqt li tikkundanna dan l-attakk fuq Daphne Caruana Caruana Galizia u fuq id-dritt tal-kelma, ittemm billi tibgħat il-kondoljanzi lill-familja u ħbieb ta' Daphne Caruana Galizia.

Il-Malta Youth Press hija organizzazzjoni li tirrappreżenta liż-żgħażagħ li jaħdmu fil-midja.

Malta Youth Press tikkundanna l-qtil ta' Daphne Caruana Galizia


Petra tgħidilna li meta tħobb, tħobb ħafna u tispiċċa tħobb iktar lil ħaddieħor milli tħobb lilha nfisha.

F'Xarabank tgħidilna li l-imħabba weġġgħetha ħafna.

"Meta tħobb lil ħaddieħor iktar milli tħobb lilek innifsek, tispiċċa tweġġa' għax mhux kulħadd twajjeb daqskemm tkun inti.

Ġieli ssib min jieħu vantaġġ mit-tjubija ta' dak li jkun.

Illum il-ġurnata naħseb b'moħħi u nimxi b'qalbi."

"Sfortunatament sirt ftit iebsa.

Rabbejt ftit qoxra għax għaddejt minn ċertu relazzjonijiet li kienu iebsin.

Xorta għadni nħobb imma sirt inħobb lili nnifsi għax meta tħobb lilek innifsek, ħaddieħor iħobbok u jirrispettak iktar."

Dak u aktar f'Xarabank tal-lejla.

"L-imħabba weġġgħetni ħafna"


Fr Jethro Bajada se jiġi ordnat saċerdot flimkien ma' 8 djakni oħra.

Iva, il-ġuvni tal-ewwel ritratt huwa Fr Jethro.

Fr Jethro differenti minn kif nafuh illum.

Dak iż-żmien kellu mal-ħmistax-il misluta.

"Kienet fażi f'ħajti fejn kont qed nikber.

Kont inħobb l-imsielet u kelli ħafna kuluri f'xagħri."

Fr Jethro esperjenza s-sejħa li jidħol patri meta mar Medjugore.

Minn hemmhekk, ma baqax l-istess u niżel Malta bniedem differenti.

"Kien ġie raġel li qalilna li ħa jorganizza pelligrinaġġ f'Medjugore.

Qalilna li l-Madonna tixtieqna li nitolbu.

Jiena ma kontx interessat fit-talb imma fil-ħajja li noħroġ, mal-ħbieb, kelli

ukoll iżda spiċċajt b'kurżità.

Kont ilni ma nsiefer u għedt ħa mmur."

Fr Jethro jesperjenza ferħ li qatt ma esperjenza qatt.

"Meta mort Medjugore esperjenzajt xi ħaġa ġdida f'ħajti.

Dejjem kelli l-attenzjoni ta' sħabi imma l-ferħ, it-trankwiltà u l-kalma li esperjenzajt hemm, ma esperjenzajtux qabel.

Meta dan il-ferħ li esperjenzajt għoġobni, għedt dan it-talb qed jagħtihuli u nżilt lura Malta u bdejt nitlob."

Il-ħajja ta' Fr Jethro ma tibqax l-istess.

"Meta bil-mod il-mod bdejt nitlob, sħabi bdew jarawni ninbidel.

Qatt ma xammew li kien se nidħol patri.

Xorta kienu jgħidu li jekk nidħol jien, joħorġu kollha.

Ma kontx beħsiebni nidħol patri imma ħajti nbidlet.

Filli qiegħed ma' sħabi u filli ngħidilhom li ħa mmur.

Kont immur nitlob il-kappella, noqgħod għall-kwiet, naqbad il-Bibbja kif naf jien, nitlob xi sliema u qaddis u l-ħaġa nbidlet."

U Fr Jethro jwieġeb għas-sejħa t'Alla.

Jumejn oħra Fr Jethro, flimkien ma' 8 djakni oħra se jiġi ordnat saċerdot, u Xarabank se jsegwi l-aħħar provi u l-proċess kollu sakemm jilħqu saċerdoti.

Aħna nawguraw lil Fr Jethro u lit-tmien djakni l-oħra!

Din hija l-intervista sħiħa li konna għamilna lil Fr Jethro snin ilu:

BIL-FILMAT: Dan il-ġuvni nhar is-Sibt li ġej se jsir saċerdot


Persuna li kienet qed issuq ftit metri 'l bogħod minn Daphne Caruana Galizia, jgħid li l-karozza għaddiet minn quddiemu qabel qabżet ġol-għalqa.

Daphne Caruana Galizia nqatlet fi splużjoni ġo karozza fi Triq il-Bidja.

Aħna tkellimna ma' persuna residenti hemmhekk u li kienet qed issuq fl-istess triq fil-ħin meta seħħet l-isplużjoni.

"Jiena kont qed insuq u xħin rajt il-karozza ttir għal ġol-għalqa, iġġammjajt u waqaft għax weħlu idejja dak il-ħin.

Minn quddiemi għaddiet il-karozza u dak il-ħin żammejt il-brejk, u mbagħad għaddiet minn quddiemi bi żbrixx qabel qabżet ġol-għalqa.

Jiġifieri kieku kont ftit 'il fuq, kienet teħel ġo fija," jgħidilna r-raġel.

Iżid jgħid li l-karozza spiċċat balla nar.

"Il-magna baqgħet taħdem, imbagħad il-karozza rrejżjat u ħarbet xħin splodiet minħabba li kienet għan-niżla.

Il-karozza ma kellha kontroll ta' xejn u xħin splodiet kienet ħuġġieġa nar.

Lilha ma rajthiex bin-nar li kien hemm.

Ma nistax niddeskrivi għax għadni xxukkjat," jgħidilna r-raġel.

Jirrakkontalna kif iltaqa' ma' binha ftit qabel ma mar fuq il-post.

"Rajt lit-tifel ħiereġ u mort fuqu u għedtlu, "Taf min huma?"

Dak il-ħin beda jtemtem u ma rrispondnix u ħarbu jiġru biex jidħlu ġon-nar, imma ma setgħux minħabba n-nar li kien hemm,' itemm jgħidilna r-raġel.

ESKLUSSIVA: Jitkellem ir-raġel li kien metri bogħod mill-karozza xħin splodiet


Aidan jivvinta Dai Laga għax huwa kontra s-sistemi tal-edukazzjoni.

Jgħidilna li ivvinta din il-kelma biex jisfida n-norma.

"Meta ktibt il-kanzunetta żammejt f'moħħi li hija waħda ferreħija.

Pero' żammejt f'moħħi wkoll artiklu li kont qrajt.

Dan l-artiklu kien dwar mużiċist li beda jħoss illi għax ħa l-karriera tal-mużika huwa waħdu u l-familja tiegħu ma appoġġjatux.

L-arti hija wkoll professjoni u allura ivvintajt il-kelma 'Dai Laga' għax inħossni jien."

Aidan ivvinta kelma u daħħalha ġol-kanzunetta